Minung Covo? | VCTH\nHome » Cahram » Minung Covo?\nBy vcth on May 28, 2016.\nKei a tu kum (8) ka si. Tlawng kai rero lai ding mi kum ka sinan, ka kum (7) ihsin hnaṭuan khung ka ṭuan thok rero zo. Kan innsang zate Kawzaw cetzungah hna kan ṭuan thluh. Ka nu le ka pa cu thlahlawh an ngah nan kan nih nauhak pawl cu hlawhman nei loin rawlcawm lawng kan si. Nikhat rawl voithum cu thaten kan ei ngah ve ko.\nCetzung neitu kan Pupa cu a cetzung kha cozah lam ṭuanvo neitu pawl ih an rak check ding kha a ṭih zet. Pakistan ramih dun le daanah nauhak pawl hna an ṭuan thei lo ti a si tin in sim. Curuangah cozah lam ṭuanvo neitu pawl an ra tinten kannih nauhak pawl cu hramlakah a rang thei tawk in kan va relh ṭheu.\n‘An lo kai ngah pang asile thawng an lo thlak ding’ tin kan Pupa in a sim. Curuangah cozah lam pawl an ra tinten thinphang in kan tlan ringring. Asinan ka theithiam thei lo mi pakhat cu Palik, cozah lam ṭuanvo neitu pawl an ra ding timi kha kan Pupa in ziangtin a thei cia ringring….???\nNikhatah kan Cetzungah thil a rak zo mi ramdang mi mirang pawl an ra. Cuih kan mikhual pawl le kan hotu pa an biak rero laiah thlalaknak (cemera) pai in kan cetzung kiangah khua a thlir rero mi pa ka rak hmu ngah. Cu pa cun hna a ṭuan rero mi kanmah nauhak pawl kha a thlalaknak thawn in zuk nasa. Amah cu mitha hmel zet a si. Curuangah kei tla ka hni sak ve nasa.\nCu pa’n ziangruangah hitawkah hna na ṭuan tin in sut. ‘Ka Pu san laiah ti nasa zetin a rak likih, cui tilik cu ka pu ih a hlang mi lo a rak siat theh. Lo neitu pa’n lo man a dil tikah ka pu in a rak pek thei loih an neihsun cawcang kha a lak tum. Ka pu in cui cawcang kha duhdawt zet, himi pakhat te lawng ka neih sun a si. Hih cawcang umlo le cun lo ka ṭuan thei lo ding. A tang mi leiba pawl cu lo ka ṭuan ding ih ka lo pek sal ding,’ tin a rak ti.\nKa pu hi ca a rak thiam lo tikah leiba ziangzet a nei ti tla a rak thei lo. A thih tiang hna a ṭuan rero nan, a leiba a sam ṭheh thei lo. Curuangah ka pa in a leiba a kuan sak rero lai mi a si. Cumi caw pakhat ruangah a tupa kei tla leiba ka kuan ṭul lai ding…ti thu cupa hnen ah cu ka sim.\nCumi thinlung ṭha hmel, camera keng pa cun a hmin kha Pu Equal ti kan ko thei thu, International Human Rights Organization pakhat ih hnaṭuan tu a si thu in sim. Thu le hla tampi in sim nan a sim mi pawl pakhat hman ka thei thiam lo. Nan, amah ka zoh tikah kanmah vek mi zonzai pawl hrangah hna a ṭuan rero tu, farah pawl a dinpi tu pakhat a si ti ka thei’h ruangah ka lungawi, ka hnangam nasa.\nCupa cun ‘hitawkah hna nan ṭuan ih ziang zet nan ngah tin in sut’. Kan innsungsang cu Kan Pupa hnenah leiba kan neiih lakhah cu kan ngah lo nan, nikhatah rawl voi (3) ka ei thei. Kum (20) ka kim tikah hlawhman ka ngah thok ding. Ka tesinfa pawl cu leiba an kuan ṭul nawn lo ding ti kan Pupa ih in simmi ka sim. Hitawk cetzung ahcun nauhak malte lawng thlahlawh nei ih hnaṭuan tu an si zia tla ka theih tawkin ka rak sim.\nZiangruangah hmun dang ah teh hna na ṭuan lo maw? tin in sut lala. Ka pa in hmun dangih hnaṭuan a har zia, ka hrangah hmun dangih hnaṭuan ding rauhsannak a um lo zia fiangten in sim. Khawpi ah ka va feh le tla, kutdawh hna lawng a um tin ka pa in in sim.\nNi malte a rei hnuah kan Pupa in cumi mirang pa thawn ziangsi nan biak aw ti in sut.\nKeitla ṭhaten ka sim sal.\nKan Pupa in cumi Pu Equal cu mi ṭha a silo. Amah ruangah nan buai thluh thei tin in sim. Nan, Pu Equal cu mi ṭha asi ti leh kanmah vek nauhak hnaṭuan khung ṭuantu pawl parah ruahnak ṭha neimi, zawnrauhnak a neitu a si timi kha ka thinlung in ka thei.\nThla 6 hrawng a rei hnuah thuhla thar pakhat a rak suak.\nCui thu cu nauhak pawl hnaṭuan a theih nawn lo ti a si.\nKan Pupa in nauhak pawl hna a ṭuan ter lai asile hih Cetzung ih thilsuak mi pawl kha zohman in lei lo dingin kan tuah ding tiah Human Rights Groups pawl in ca an suah ti a si.\nKan Pupa in nauhak pawl kha paisa malte ciar in pekih, thaisun ihsin hna nan ṭuan ṭul nawn lo tin in sim.\nKa nu le ka pa ngah mi lakhah in kan innsungsang hrangah a daih lo ti ka thei. Kei le a dang hna ka hawl thei fawn lo.\nAcang thei mi pakhat cu kutdawh ka ṭuan ṭul thlang men ding. Kan umnak khuaah inn ṭha nawn pakhat a um. Cumi inn ah mikhual pawl an ra ringring. A rure celcel ṭheu. An hnenah peisa kan va dil ṭul thlang.\nKeimah le keimah mi vanṭha zet tin ka rak ruat awk. Ziangah tile nauhak tampi kutdawh an si rero laiah, hnaṭuan te ka rak nei.\nPu Equal kha miṭha pakhat asi tin ka rak ruat. Asinan Pakistan mifarah nauhak pawl thuhla kha zianghman a rak thei lo. Caw pakhat ruangah kan sung zaten ‘Sal’ in cang ter mi ka pu parah ka thin a na lo. Lakhah ka ngah lo nan, nikhatah rawl voi (3) ṭhaten ka ei thei mi kha ka lung a kim zet.\nZaan tin pumpuar te’n inn ka thlung thei. Pumpuar te’n rawl ei thei timi hi kanmah farah nauhak dinhmun hrangah cu a sunglawi bik mi thil pakhat asi. Pumpuar te’n rawl ka ei ngah hi ka rak vanṭha zet timi kha Pu Equal in a thei thiam lo.\nAtu hna ka ṭuan. Ka Upa tik le hmuhtonnak tampi thawn ka boruak ka sersiam ding ti ka ruahsannak ka sunmang pawl tla a cem ṭheh thlang ding.\nKan cozah in in zoh dah lo. Mirang pa Pu Equal cu mi ṭha asinan, hnaṭuan nei lo ah in cang ter. Atu cu kutdawh ka ṭuan ṭul thlang.\nThil pakhat ka thinphang mi a um……..cucu “Kumkhua in kutdawh ka ṭuan ṭul pang pei maw aw……..?????”\nLee Chia-Tung (Taiwanese ) ih “What is Human Right?”


Kum 14 nu Tlawngta Nute cu Kum 16 mipa in tleirawl in a that ih pawngsual - Buannel News\nKum 14 nu Tlawngta Nute cu Kum 16 mipa in tleirawl in a that ih pawngsual\nNovember 28, 2018 Buannel News Latest, NEWS, World News 0\nAW, kan leitlun, kan san hi a va se tak thlang ve. Thuthang sia a phunphun theih ding a tam. Doawknak khal a karh sinsin. Tlawngta nauhak in meithal thawn mi a kap tipawl, nauhakte an pawngsual tipawl, mipa in mipa a pawngsual tipawl, a phunphun sualralnak thuthang hi nitin theih ding a um ringring.\nTlawngta nauhak, tleirawl, kum 14 nute cu, mipa tleirawl kum 16 mi in sobul cu ralthuam vekin hmang tahrat in Tleirawl fala cu a vei 21 rori a talh/vuak ciamco hnu ah thi deuhlo fangin a zuah ih a thih hlante ah a pawngsual ta, cuhnu ah a taksa ruang cu tlu lo dingin hmuan sungah thil in a do ta.\nTleirawl fala nute hi Viktorija Sokolova tiih kawhmi a si ih tualthat tu le pawngsual tu hi a hmin an tarlang duhlo. Tualthattu tleirawl pate hin Viktorija hi vei 21 rori sobul thawn a vua tiah an sim. Asinan tualthattu hin tualthattu le pawngsualtu a ka silo tiah a ṭang ve. Viktorija hi a taksa hrek a hnipuan hlit-aw in a ruak sar a si.\nHivek lawmam in thatawknak rapthlak le pawngsualnak rapthlak tak a thlennak san hi ziangruangah ti theihfel a si hrih lo. Thi ding ko in vei 21 rori sobul thawn a vuak hnu, a thih hlante ah a pawngsual timi cu maksak tak le rapthlak tak a tling ban a si.\nLeilehnak ruangih hnipuan beekpi thawn lam ciamcotu Fala; Video\nOperation ih Naute neih ding a Pasal sungkua pawlin an duhlo ruangah mahte thataw


Leitlun Ih Nunau Sang Bik In “Ka Sang Tuk Ruangah Tlangval Ka Nei Ve Thei Lo” A Ti – Meifar\nLeitlun Ih Nunau Sang Bik In “Ka Sang Tuk Ruangah Tlangval Ka Nei Ve Thei Lo” A Ti\nFala kum 34 mi Yekaterina Lisina cu Russia mi a si ih US, Los Angeles khawpi ah aum zo. Leitlun ih nunau sang bik ‘Guinness World Record’ ngahtu a si ih 2017 kum ah Tallest Professional Model laksawng a ngah. A sang lam hi 6 feet, 8.77 inches in a sang, a ke khal 4′ 3″ (132cm) in a sau mawi zet.\nMedia pawlin thu an suhnak ah Lisina in, “Tlangval hrangah buainak ka nei. Tlangval ka uar deuhmi pawlin in rak duh dah lo, a san cu an hrangah ka sang tuk ruangah a si. Keimah aiih niam tlangval ka nei dah lo, duhdawtnak ah sang le niam hi kan zoh ding mi a si lo.\nKeimah in duat thiamtu, a cang thei asilen sumpai lamih in bawm theitu sisehla ka duh. Asinan, duhdawtnak ah a thupi bik mi cu thinlung ih pehtlaih awknak hi a si, Mi pakhat na duhdawt zet asikhallen thinlung lam pehtlaih awknak aum lo ahcun nan duhdawtnak kha san a tlai lo ding” a ti.\nCun, tutiang koppi ding a neihlonak khal amah hi vahsuah paih mi a si lo, party-nak hmun khalah a feh dah lo. Curuangah online apps hmangin koppi ding ka hawl sawn ding a ti. Lisina tei innsang hi an sang ṭha zet, a tapa khal feet 6:6 in a sang, a pa khal 6:5 in a sang ih a nu cu 6:1 in a sang.\nRalbawi A Tlanhlo, Ralhrang Pawlin Doawknak Ah A Thi Tin Thuthang Dik Lo An Suah\nA Tlangval Hmai Ah A Voih Ngam Lo Ih A Supawk Ringring Ruangah A Damlo Bese, “Ka Voih Hluahhlo Thlang Ding” A Ti


Iran Kap Ding In Israel An Tim Tuah Aw - Chinland Today Media\nJanuary 24, 2012 5:31 pm·0 comments\nIsrael cun Iran Nuclear ralthuam hmun pawimawh pawl ralthuam ttihnung hmangih kahsiatsak tumin tintuah awknak a nei rero tiah theih a si.\nHimi thuah Israel hin kum 60 lenglo a rualpi thatzetmi US khal simtheih tumlo in timtuah awknak a nei tiah theih a siih, US President hrilawknak dingah Israel ram hotu pawlcun Obama hriltlinsal a si thei nak dingah America ram sungih Juda um pawl khal Obama Campaign bawm dingin an duhih , Asinan Iran Nuclear kahsiat ding thuah cun Isreal hin US rawn a tumlo.\nIsreal Defence Minister, Ehud Barak cun an thil tum mihi a taktakih an tuahding caan khalah US hi nazi 12 hlan ah cun sim an tumlo thu US Joint Cheifs of Staff Chaiman, General Martin Dempsey ih hnen khalah a rak simzoih, Isreal Prime Minister Benjamin Natanyahu khalin himi thuhi President Obama henah a simzo nan an kah danding leh an tumtha dan famkim cu an sim cuanglo.\nIran Nuclear ralthuam hmunpi kapsiat tu dingah Isreal Cozah in ziangvek ralthuam leh ziangvek ralkap a hmangding timi theihfiang nakcu a umlo nan Israel ralkap tha cungcuang 35th Paratroopers Brigade an timi pawlcu hmun hlapi ih hna pawimawh ttuan dingin raldo thiamnak Trianing thazet an zirter rero zo tiah theih a siih, Iran Nuclear ralthuam kapsiat tu ding khalah hi ralkap ttha cungcuang pawlhi an hman zum a si.\nIran Nuclear Thu Ah Israel Duhdan Leh USA Duhdan Lamzin A Phir\nIS Ai In Iran Pawl T’ih An Nung Sawn: Israel PM


Covid-19 natnak in ralhrang nitin mi 30 lenglo an thi, an dinhmun a tha lo zet - IHBURLEN\nJuly 23, 2021 admin RAMSUNG THUTHANG, THUTHANG 0\nSAC ralhrang kuttang ih Harhdamnak le Lehpannak tlangbawi zung lam cun ralhrang le an innsang pawl in ziangvekin Covid-19 nat an tuar timi a tarlang dah lo nan, a thupten theih a si thotho.\nRalhrang hmunpi Nay Pyi Taw, Mawlamyine, Mandalay le Pin Oo Lwin pawl ah ralbawi sungkua pawl le ralkap maimai pawl khal oxygen khopkham loin an let phengpheng, tiah theih a si. Himi thu ngan laiah hn Commander in Chief le Deputy Minister of home Affairs tuan lai Lt-Gen Than Hlaing le a nupi Khin Thida Win khal Nay Pyi Taw ih ralkap sizung ICU room ah an ni netabik caan an hmang rero.\nMon ramkulh ih Mawlamyine ralkap hmunpi khal khar a si ih a sungih um ralkap le an innsang pawl ziangtluk Covid-19 natnak in a tuam, ti a theihtheih mai. An hotu General Ko Ko Maung le a nupi khal Covid-19 nat tuar in an hrum an ai ve.\nHi ralbawi nupi hin sizung um pawl bomnak tangka a zem ih a hnu rei lote ah amah khal a khuasik in a va cekaw cu Covid-19 a nei, ti hmuh a si. Sibawi pawl hnen ihsin a kai maw asilole amah in sibawi pawl a son simaw theih a si lo ih cutin sizung cu khar a si cih.\nKachin ramkulh ih Myitkyina khawpi ralkap hmunpi khalah an hotu Maj-Gen Myat Thet Oo khal a thupten thil rim a thei nawn lo ih khawsik cingin a hna a tuan thotho. Nat a zohawter cu Covid-19 a rak nei ve. A kuttang ih hnatuan pawl khal a son theh, tiah theih a si.\nYangon khawpi ihsin hla lemlo Bago khua ahhin cerek le meithal an tuah theunak Defense Industry’s Military Factory a um. Cutawkih hnatuan ralkap 300 lengloin Covid-19 an kai, ti July 20 ah theih a si. Hitawkih hnatuan mi 9 khal Covid-19 natnak in an thi zo.\nRalkap officer pakhatih reldan vek asile Mandalay ralkap sizung ahhin ralkap sungkua 10 hrawng cu a innsang innsang in Covid-19 natnak in an thi zo, a ti. Cu hleiah damlo roh zual deuh pawl cu Maymyo le Meiktila lamah an kuat theu ih an kuatmi pawl hi beisei an um vak lo, a ti hrih.\nRalkap sibawi pakhat cun ralkap zate le an nufa zate lawmmam in nat kan ceksakcawk si lo, nauhak le mino pawl cun dam theisalnak an nei ko nan, kum upa pawl cu an dinhmun a tha lo zet. Ralkap innsang damlo hmuahhmuah sizung ah kan itter thei lo, anmah le innsang cioah zohkhenaw hai dingin kan cah ih oxygen an mamawh dan ihzirin kan pe men, a ti.\nYangon khua Mingaladon ralkap Medical Nursing School khal khar hrih a si. Ziangahtile an saya le tlawngta pawl Covid-19 in a tlakbuak ve hai ruangah an zaten an damlo theh. Zangfah an um lamlam.\nCun, Mingaladon ih ralkap sizung tum zet ihkhun 1000 umnak khalah ralkap damlo pawlin an luahkhat theh ruangah rinhlelh thil thu ih ra piahaw pawl khal mah le sakhan ah ni 10 sung khumaw hai dingin an cah men.\nMyanmar Now cun SAC ralhrang rual pawl ziangtluk Covid-19 natnak in a cilbuai ti le an dinhmun theih tumin Zaw Min Htun biak an tum nan biaktlang theih a si lo thu, an tarlang. A leng ihsin an theihmi le a sungih hnatuan hnen ihsin an zum dan menah ralkap sungkua lak ihsin nitin Covid-19 natnak ruangah mi 30-40 hrawng an thih ringring, an um. Nat ngahtu cu nitin an karh vivo thei ruangah rel a theih lo, an ti.\nCu lailakah MRTV le MWD cun zianghman a phuang duh lo ih Oxygen le arti thu bak phuanmi an nei lo.\nDamlo cingten nau paw phah in eibar a hawlnak ah tamsawl in a tlu


FU ih that nak | Radio Veritas Asia\nFU ih that nak\nFU (Harhdam nak hrang that nak a pe tu fu) ih that nak\nHarhdam dingah futi in tlang uh\nHrampi phun a simi fuucu amah te in a kho mi a siih, a that tuk ruangah a tuahcun leitlun ram 200 luan ah sumdawn nak ah an cing. A tlangpi in cun fuu dup, fu sen, fu rang tiin phun thum a um ih fuu rang le fu sen pawl cu an thlum cuang. Fuu sung ah minung pawl harhdam nak a tha ter thei tu Vatimin le Tattu dat tampi a tel ih hleiah thingkung lak ih hmuh har zet mi Phytonutrients phun khat asimi clorophyll khal hmuh a theih. Curuangah Kawlam ih siilam cauk lawng ah siloin ram tiin harhdam ank lam hmuh mi cauk pawl ah fu ti cu "harhdam ank ih lam hmuh mi cauk sungah futi cu a hleiceih tha um nak ti" tiin an rak ngan. * Glycemic dat malte a tel ruangah harhdam nak thawn a kaih ter.\n* Dai ngah, rai bur le tlangrai nat nak pawl tampi a kham thei.\n* A thlum dat zatek 15 a tel nan thi sung ih a thlum dat pawl kaih aw dingih a tuah ruangah zunthlum nat nei pawl tih phan ding um loin in a theih thu Austrilia tutiti pawl in ruah nak an pe. (Asinan zunthlum nat nei pawl malte vial in ding a si.)\n* Polyphenols tiih kawh mi a sang zet mi dat than nak kham thei tu a tel ruangah cancer nat pawl a do. Ahleicein hnawi cancer pawl canglo ding in kham thei nak a nei.\n* Meisa a kang nak le bang tuk nak hrangah sendum zawng fu ti in taksa kha caan malte sung hmanah tidai dat a khat ter thei.\n* Tit pawl, pumpi, kaileng, mit, thluak le mipa, nunau taksa lam ah khal ah that nak a pe.\n* Kal kha tha a pe ih, zun thawh thei lo nak le zun fik nak pawl ihsin a kham thei.\n* Taksa sa in na zik vek ih um tu pawl hrangah fu ti in taksa sa a dai ter ih, protein tha ngah nak tatsaa tiin hman a theih.\n* Mipa lam ih nat nak le phu thling nak hrangah a sen mi fuu ti cu tanphaya ti asilole thing ti asilole ung ti thawn rawi tikah nat a zia ter.\n* A rang mi fu ti ah dawhhlei ti asilole lingmaw ti pawl kha malte rawi ih in nak in thazang a khat ih, mi tawl pawl a thau ter ih san khal a sau ter.\n* Thin thling. taksa eng nat pawl cu zamrang ten tha a tam ter.\n* Kasi dat tawk zawng in a tel ruangah tha a tha ter ih a harhdam ter ruangah lek tu pawl le kawa tuah tu pawl hrangah a kaih tuk.\n* Rawl rial nak feh daan a tha ter. Cui hleiah potassium tampi a tel ruangah sung a mem ter.\n* Taksa hrangah a tha lo mi colostrum a tla ter.\n* Kar khat ah khuatthum ei nak in thahri pawl tha a tha ter ih thil hminsin thei nak a that ter thu British tutiti pawl ih ruah nak an pe.\n* Fu ti thawn suan mi ciantaka khal khat tam ih awm nat nak a zia ter thei.\n* OBMO alkaline dat a tel ruangah taksa ih zio um daan hmanhman ten a feh ter thei ih, tha mal nak nat, cing irih nak, lung tur ih lung zing nak, lu nat nak le pumpi nat nak pawl a zia ter thei.\n* Cuap a harhdam ter.\n* Fuu ti sungah tattu dat tampi a tel ruangah haa siat nak a kham thu India tutiti pawl in 1930 ah an nemhnget. Cuihleiah fu thawn keu ih a ti zuk nak khalin haa a thiangfai ter.\n* Fu rang cu khak a um ter thei ih tam tuk fep in in lo ding.\nCuruangah a sat nak ah a dai ter ih, hnik a dai ter ih fu ti kha tha zang um nak dingah in a tul thu le harhdam nak hrang fu ti in dingah a tha bik mi caan cu sun hrawng asi thu kan ron lo theih ter a si.


Tu Ni vek cekci, Kum 109 luan zo ah paralṭha Maung Thant thlai that a si | Falam Online Media\nJune 21, 2020 admin\t0 Comments Myanmar History\nMirang in kawlram a uk lai ih ramsung zalennak hrang sual thei tuding tiih ruahmi mipi pawl ih paralṭha Maung Thant cu tuni vek (June 21,1911) ah mirang pawl in a hngawng in an thlai that.\nLothlomi a siih Myinmu (tuih Sagaing Region) ih um a si. Mi tamzet in dawi thiam (supernatural power) ih ruahmi a siih ramsung harsatnak, tlaksiatnak lak ihsin zalennak hrang ih sual tuding, mipi hruaitu Paralṭha tiih ruahmi khal a si.\nMipi cun a lam kan ṭang, a hnen ih kan um ahcun cerek khalin in tei loding (a huham, a dawi in a kham thluh ding) tiih ruahnak neiin Myinmu police station an va do nan an va nehlo hlei ah Indian colonial police pawl in mi tamzet an rak kai.\nMaung Thant cu hmun dang ah a tlan ih a relh nan Rangoon Central Railway Station ah palik pawl in an kai leh.\nMirang pawl cun Maung Thant le an kai ngah mi, mi 4 pawl cu Mandalay thawng-inn ah an awk that ih minung 29 pawl khal damsung thawngtlak dingin thuṭhensaknak an nei. A mah lam ṭangih mirang dotu, ṭanpitu pawl khal cawhkuan terin thawng an thlak thluh.\nA thih hnu khalah kawlram khawte pawl ahcun “Myanmar siangpahrang thar” tiih mang/cing ringring mi a siih a mah hmin pu ih naute hmin phuah khal an tam zet. Irrawaddy ih piang, United Nations secretary-general rak ṭuan dahtu U Thant khal Paralṭha Maung Thant hmin pu ih hmin sakmi a si.\n← A Hmui, Thlum zawngin “PA” ni Hmangaw\nJune 25 ah Surbung Vanzam tualrawn ah Vanzam ṭum sin ding →\nRALRING : CDM hrang hmalaknak nei ruangih buainak tongtu pawlkom an tam vivo


Chinland Qua Vadis? HRUAITU LE POLICY - Buannel News\nMifim pawlin, “mipi in LU an neilo” an ti theu. An sim duhmi cu, mipi in a felfai le a dik mi ruahnak neiin aw khat an suah thei lo, anmah hruaitu le hohatu an tul, ti hi a si.\nKhui ram, ziangvek phunhnam le ziangvek ukawknak khalah hotu le hruaitu cu an um ringring a tul. Democracy siseh, Theocracy siseh, Communist siseh, Monarchy etc. siseh, ziangvek ukawknak khal hmang sehla, hotu le hruaitu cu an tul thotho.\nHi leitlun ih minung kan um kulhsung le minungpawl cu pakhat le pakhat thenaw theiloin a hlawm a hlawm (a bur) ih kan um kulhsung cu minung pawlin hruaitu le hotu cu kantul kumkhua ding. A hleice in ram pakhat dinsuah thei nak dingah hotu le hruaitu cu a tul cuang.\nHotu sual le thaloin rampi a siatsuah thei vekin hotu tha le fim in rampi a dingsuakter thei ve. Ram le hnam siatsuahtu cu can tampi ah ralpawl cahnak si sawn loin, mipi in hotu tha an neihlo ruangah le adik mi hruaiawknak (policy) a umlo ruangah a si sawn theu.\nHnam damnak le nehnak co thei dingah hruaitu tha le policy dik a tul timi pawmlo le theilo phunhnam cun hlawhsamnak an tawng.\nLeitlunah minung phunthum lawng an um: thawntheihlomi (immovable), thawntheihmi (moveable), le cui pawl thawntertu (mover), tla an si. Thawntheihlo pawl cun anmai umdan kelih um ringring an duh ih an ruahnak le lungthin khal an thlakthleng duh lo, thilthar le thiltha khal an pawm thei lo.\nHivek minung tamnak ram cun thansohnak a nei mal. Thawn theih minungpawl cun an dinhmun kel ihsin hmailam pan duhnak an neiih a tha tiih an hmuh mi cu an pawm thiam. Hivek minung tamnak ramah thansohnak a tam. Hipawl thawntertu cu hotu le hruaitu kan timi hi an siih hivek minung tamnak ram cu nasa zetin hmailam pan in a thangso ti kan hmu.\nCuruangah, hite pathum lakah, thawntertu kan timi hotu cu a thupi bikih a sangtuah thawntheihmi pawl an si.\nZiangtik lai khalah thlengawknak timi hi mipi tam sawn cun an duh hmanah a takin an pawm thiam theu lo, ziangahtile umdan kel tei um cu hnangam thlakin an theiih dinhmun danglam ih vun um ding cu an hreh theu. Curuangah, ziang tlukih dik le tha a si khalle thlengawknak timi cun a thawk pekah dodalnak a tawng. Asinan, nuam teten pawm vivo a siih a netnakah thlun a si theu.


May 31, 2009 10:49 am·0 comments\nMizan ah Pakistan ram khawpi pakhat Peshawar ah Bomb pahnih a puakih minung 10 an thi ih midang 70 lenglo in hriamhma an tuar, Bomb puakhi Bazar mipi tamnak hmun leh khaw hnar Police Check Point ih puak asiih.\nBazar ih Bomb puakin Inn leh dawr khal tampi a ti siat. Bomb ti puak tuhi minung 4 an siih Police pawl thawi an kah awknakah minung 2 cu kahthat cih an si ih minung 2 cu nungdam ih kaih ngah an si. Bomb puahdan leh a thuhla zinzawi leh thudang theihduh mi tampi a um lai ruangah an hmin leh ziang mipawl an si ticu rel lang a si hrihlo.\nTu dinhmun ah Pakistan ralkap pawlin Taliban Tapung pawlcu Swat Valley ah nasa zetin an do rero lai ih hi an do awknak ah hin Taliban minung 1,000 lenglo an thah zo thu Pakistan ralkap thupuangtu cun a simih, Tuizing tiangah Taliban pawlih um hmun khuar nak bik Mingora khawpi 70% hrawngcu Pakistan ralkap pawlin an laksak zo thu an sim. Swat Valley ih Pakistan ralkap pawlin Taliban pawl nasa zetih an do ciamco ruangah Taliban pawlcun Ramsung khawpi leh hmun tinkim ih buainak nasa zet tuahsuak vivo an tumthu an sim ih khawpi sungih minung pawl khal an umnak khawpi suahsan thluh ding in thu an pe zo.\nPakistan Information Minister, Iftikhar Hussain cun Swat Valley ih Taliban hotubik Mullah Fazlullah cu thah a sizo ih Do awknak ah meithal ih kah that a si tiah an theih fiang thu a simih himi tlun ah Taliban tapung hotu minung ziang maw zat khal thah an si zo tiah a simbet. pakistan Interior Minister, Rehman Malik cun Taliban tapung hotu minung 21 pawlih hmin list cu tarsuak in a kai thei leh an um nak hmun thei an um a si le Paisa tampi pek an si ding thu a tar lang.


September Thla In A Satbik Caan Hminsin Tuah Peh - Chinland Today Media\nOctober 16, 2012 8:35 am·0 comments\nSeptember tla hi leitlun ih a satbik can a si tiin mithiam sang pawl in an hmu suak. Kum 2005 tiang ih an rak hminsinnak ah September thla sung hi leitlun nikhua satbik can a si tiih an hminsin veili nak a si. Tui kumkhalah cuvek thotho in September thla cu a sat bik can a si lala.\nCawhrual in leitlun khawsat lam cu 60.2° F (15.6° C) a siih a tlangpiih a satlam hnakin 1.2° in a sang sawn a si tiin National Oceanic and Atmospheric Administration pawl cun an sim.\nHi tiih khawsa hi vei 16 lenglo 2000 hnulam ah a thleng zo thu NOAA pawl in an rak sim ve. A daihlam hminsin hi 1916 ih an hminsinmi, kum 96 lai liam zo mi hi a netabik ih hminsin um sun cu a si hrih lai.\nA hleice ih a luarnak hmun pawl cu South America, Japan, Russia, Canada le the Atlantic Ocean pawl an si ti khal cun NOAA pawl cun an tar lang. Kum 2010 hi a hlumbik ding ti ah tu ni tiang zum a si laiih a sangtu ahcun 2005 kum a si tiin an ti. Leitlun ih a satlam hminsin hmuahhmuah hi kum 1997 hnu lam lawnglawng ah an si thluh.\nKawlram in ramkheltu mi 96 kai sal


Satan riandan pa (5) - Hre Mang\nSatan riandan pa (5)\nSATAN RAWNGBAWL DAN PHUN NGA\nPathian tongkam bet tahratin, Porh awknak in, Pathian tumtah dalnak in, Tikcu pek nak in, Pathian sunloihnak pe lo in.\nI. Pathian tongkam bet tahratin,\nThuphan hi tah theih sisehla a tumbik le cuai thlai theih sisehla a rit bik cu “Pathian thuphan puh” asi ding. Pathian thusim pawlin Pathian in a sim lomi pi Pathian sim vekin an sim tikah Pathian thuphan an puh asi.\nEvi in “Hmuan sungih thingrah hmuahhmuah kan ei thei ko;3a sinain hmuan laifangih a ummi thingrah cu kan ei thei lo, ziangah tile acuih thingrah cu ‘Nan ei lo pei; a tham khal nan tham lo pei, nan ei asile nan thi ding a si,’ ti ah Pathian in in ti,” ti ah rulpi cu a ti, ( Sem. 3:2) ati tikah Evi in Pathian tongkam ah bet mi a nei. Sem. 2:17, “Pathian in a hnenah, “Hmuan sungih a ummi thingrah hmuahhmuah na ei thei;17a sinain a ṭha le a sia theihthiamnak thingkung ih rah cu na ei hrimhrim lo pei. Na ei asile na ei ni in na thi ding,” ti ah a sim. Evi in “a tham khal nan tham lo pei” tiah a bet.\nCuruangah leitlun milai pawlin rawng an bawl theidan cikhat cu Pathian in a sim lomi Pathian ih tongkam vekin sim, Pathian thuphan puhnak in asi. A tihnung zetmi asi. Himi hi tihnung bik pakhat asi na cingin riahsiat thlakzet in milai in kan tuah sual ringring mi, satan lungawi zawng kan tuah sual pang ringring mi asi ding ti ka phang. Pathian zangfah lainatnak ih ngaidamnak tel lo cun pastor pawl hi a nung tlak hman kan um nawn pei maw?\nII. Porh awknak in,\nI Sansiarnak 21:1, Satan in Israel parah harsatnak thlenter a duh ruangah David cu thusia a forh ih Israel mipum siar duhnak thinlung a neihter.\nPathian in Amah siarlo, milai cahnak fimnak le theihnak ah hngat awknak, porh awknak a duh lo. Pathian duh lomi tuahnak in mi pakhat in satan duhzawng a tuah thei. Mi pakhat cu thlawsuah a comi parah a porh aw aw ih midang hnakin tha cuang, felcuang, fimcuang, thianghlim cuang in a theih awk tikah siseh Pathian hnakin rinsanmi, hngat awknak pakhatkhat a neih tikah siseh Pathian a lung a awi loih satan a lung a awi ringring. Cuvek thotho in mi pakhat cu Pathian in A Fapa mal neihsun a pek zo hnu ah lungawi tawk hrih loin thildang thlawsuah malsawm pakhatkhat maw, pakhat hnakih tam maw, a duh hrih ih a lung a awi thei lo asile Pathian duhlo zawng a tuah ih satan lungawi zawng a tuah asi. A co tawk ah a lungawi thei lo mi pakhat cu Pathian thawn an duhdan hmuhdan pomdan a bang aw lo tinak asi. Pathian hnakin fimsawn ah a ruat aw ih Evi vek asi. Pathian in A pekmi tawkte lungawi tawk loin Evi in fimsawn, thasawn, fimdeuh si a duh ih tluksiatnak a tawng. Cuvek thotho in mi pakhat cu theibik si a duhtuk ih a theihmi hnakih tam a sim rero tikah thuphan thawn satan a rian rero tinak asi. Milai cawimawi awknak ih tuah mi pohpoh cu satan rian rero asi.\nIII. Pathian tumtah dalnak in,\nMathai 16:23; Jesuh cu a her ih Piter hnenah, “Nang Satan, ka hnen ihsin tlan aw! Ka fehnak lamzin khamtu na si, ziangah tile hi bangtuk na ruahnak hi Pathian hnen ihsin a rami a si lo, milai hnenin a rami a si,” tiah a ti.\nA tongtu cu Peter asinan, Zesu in Satan a kawk. Zesu Khrih ih tuarnak ding kham tum in Peter in a tong tikah Zesu in a kawk. Biakinak sungah Pathian Thlarau theihternak tello, milai ruahnak in thiltha tiah ruahmi, milai zohmawinak ah thiltha tiah ruahmi pawl hi Thlarau Thianghlim lamzin khamtu, satan hnatuan asi. Pathian hriakthih, Pathian kamsang, Pathian Thlarau theihtermi, thutak phuansuahnak le rawngbawlnak daltu, khamtu, milai tisa khawruahnak ihsin a suakmi rawngbawlnak, Pathian hmin in thiltha tuahnak pawl hi Pathian Thlarau lamzin khamtu, Zesu in “Satan” tiah a kawkmi vek asi. Khrihfa ti aw mi tampi cu hmin lar duhnak ruangah siseh leitlun sakhua mitha sinak in siseh milai mit zoh in mawi, tha, fel, milai lawmnak duh in siseh, milai tisa thinlung ihsin a suakmi thiltha tuah duhnak, tisa thinlung in Pathian hrang thiltha tuah duhnak ruangah siseh, Pathian kehram ah thupuan dawng hmaisa loin leitlun sakhua biaknak sungah ke an kar, an tong, thu an sim, hna an tuan tikah Pathian Thlarau hnatuan lamzin daltu ah an cang riangri. Curuangah fimkhur dingin Paul in “Pathian Thlarau Thianghlim kha riahsiater hlah uh..” ( Eph.4:30) tiah zumtu pawl a cahta. Pathian Thlarau uk lomi, kaihruai lomi, Pahtian thusuak asi lomi, milai tisa thinlung khawruah nak ihsin a suakmi “thiltha” pawl hi Pathian Thlarau hnatuannak lamzin kham dingin satan hmanrua thabik pakhat asi. “Tisa mizia (thinlung) in a ukmi pawlin Pathian duhnak an thei thei lo. “Curuangah mi pakhat minung sinakih a ukmi cu Pathian ih ral a si, ziangah tile Pathian ih daan a thlun lo; a thlun duh lo lawng si loin a thlun thei lo.8Minung sinakih daan a thluntu pawl cun Pathian lung an awiter thei lo,” ( Rome 8:7-8). (Those controlled by the sinful nature cannot please God).\nIV. Tikcu pek nak in,\nEph. 4:27, “Satan kha tikcu ṭha pe hlah”. Mi pakhatkhat in a unau a hua, a thin a heng, a relsia simsia, thangsiat, eltai, zuar thlai, namthlak, phiarsawm, thuphan a puh, a phunphun in a siatnak a tawlrel tikah “satan tikcu pek”, “satan kethlaknak pek” , satan rian asi. Mi pakhat in a innsang cu relsiat thangsiat awknak, tawh awknak, sual tuahnak, a thianghlim lomi tongkam, tuahnak, Pathian sunloih lo in milai nuamnung sernak, a phunphun sual tuahnak ah a hman tikah a inn cu satan riahbuk, satan lalram ah a canter asi. A kaa in tongsia, a thianghlim lomi, mi relsiat thangsiatnak, milai porh awknak, a ngaitu pawl hrang hlawknak um lo tongkam, huat awknak tipungtu a tong rero tikah a kaa cu satan hmanrua , tawtawrawt asi. A phone cu mi relsiat thangsiatnak ah a hmang asile a phone cu satan hmanrua asi. Tv/Video a zoh mi pawl in tisa duhnak diriamtertu asi ahcun satan hmanrua asi. Mi pakhatkhat in ngaidam thei lomi a nei asi ahcun satan riahbuk a thinlung sungah a pek asi. Mi pakhatkhat cu tuahnak in maw tongkam in maw huatnak tipungtu asi ahcun satan palai asi. Mi pakhat cu tikcu pe in siseh a neihmi hmanrua in le lo hmang in siseh a tlun lamah satan duhzawng tuahnak thapetu asi ahcun satan riantu asi.\nV. Pathian sunloihnak pe lo in,\nIsaiah 43:7, “Keimai' minung an si ih, Sunloihnak i petu dingih ka seemsuah mi an si,” a ti.\nMilai cu Pathian hmin sunlawinak hrangah sersiam asi vekin Pathian hnenah sunloihnak pe loin mai hrangah a nungtu pohpoh cu satan riantu asi.\nLuke 10:27, Cupa cun, “Bawipa na Pathian cu na thinlung hmuahhmuah, na nunnak hmuahhmuah, na cahnak hmuahhmuah le na ruahnak hmuahhmuah thawn na duhdaw pei ih na innhnen cu nangmah na duh awk vekin na duh hai ve pei, a ti,” tiah a ti.\nPathian in A neihsun Fapa a pek zo mi parah lungawi tawk hrih lo tu cu Pathian Fapa Zesu hnakin duhsawn mi a nei tinak asi ih a tisa duhnak sal sungah a tang hrih vekin, tisa ih pa, satan riantu asi.\nA tlunlam hmanrua pawl hmangin Pathian in Laimi Khrihfa pawl nasaten a siatsuat zo asi ti ka zum.\n· Pathian tongkam parah tintehrekte tia hman bet hlah uhsi, la then hlah uhsi.\n· Porh aw loin Pathian thawn duhbikmi, nuam timi, huatmi, tumtah, hmuisel bang aw in nung uhsi!\n· Pathian tumtah hrangah nungin kan kiangkap milai pawl parah Pathian tumtah daltu siloin Pathian tuanvo pekmi an tuansuak theinak ding hrangah bawmtu tha si zuam sawn uhsi.\n· Satan cu tikcu cantha pe hrimhrim hlah uhsi. Innsang, hnatuannak, lamzin par, dawr tluan, khui tawk hmun khalah ziangtik khalah, zovek hnen khalah satan cu cantha pe hrimhrim hlah uhsi!\n· Pathian sunloihnak pe uhsi! Kan insang, kan neihmi hmannak ah, kan tongkam, kan taksa ruangpi hman awknak, kan kaa sungah a lutmi le a suak mi, kan hna in kan thei mi, kan mitin kan hmuhmi le ziangkim ah Pathian sunloih uhsi!\nThei cingin maw, thei lo cingin maw, daithlan ruangah maw, duhham ruangah maw, satan rian pang hlah uhsi! Pathian lawng bia in rian uhsi!


Kei Cu Kei Ka Si – Part II | VCTH\nKei Cu Kei Ka Si – Part II\nHome » Cahram » Kei Cu Kei Ka Si – Part II\nBy vcth on May 30, 2010.\nBA (Thang) Salai,\nBerlin ih a tang mi ka nu ngaingai kha ka mang ringring. Ka rak um dahnak Berlin kha tu cu Nisuahnak lam Berlin (East-Berlin) tin an rak ko. Ka kum (20) ah East Berlin kha harzet in ka va thleng thei. Kan rak um dahnak inn ah, inn thar tumpi pakhat an sak.\nVanthatnak ah, ka nu a theitu mi pakhat thawn kan tong aw ngel cel. Cumi pa in, ‘Berlin khawpi cu a siat nan, na nu cu a nung lai. Nehhnu lawngah hmun dangah a ṭhawn aw’ in ti. Ziangkhal lole, ka nu a nung lai ti ka thei-ih ka lungawi nasa.\nCa ka rak thiamih, scolarship pawl tla ol ten ka rak ngah. Goettingen University ah Biology thawn tlawng ka rak kai. Ka kum khatnakah in cawmtu ka pa a thi. Ka pa ngaingai thi cu ka cing lo nan in cawmtu ka pa ih thih cu ka riahsia nasa.\nTlawng ka ṭheh ih, kan khua ih tlawngah Bio lecturer, tlawng saya ka ṭuan. Nupi tla ka ṭhit ih, duhnung um zet mi fanu te pakhat tla ka nei.\nRalpi sungah mi hlo an tam zet ruangah German ah a hlo mi pawl hrangah TV program pakhat a um. Cui program cu Missing Person Program an ti. Zaantin ten i hringtu ka nu thuhla information ka thei pangah tiah cui channel cu ka zoh ringring. Rinlopin zaankhat zaanah cui program ah ka nu kha ka rak hmu. Ka nu cu a tar phah zo nan, ka hminsin lai. Ka cing ringring lai ko.\nKa Nu hmin tla a dik. Ka nu hi a dam lo nasa. A thihhlan te ah a fapa a hmu ta duh tin a doctor pa in a ti. Cui thu ka thei veten, ka nu hnen ka feh cih. Ka nu thawn netabik kan ton aw kha kum 8 ka si. A tu kum (28) ka si zo ih, ka nu in i hminsin nawn lo. Cross, Bawi Jesuh ṭhi te, Bapitism cahnah te kha ka hmuh, ka nauhak lai thu pawl ka sim hnu ah, ka nu in a fa ka si ngaingai tin in ti.\nKan ṭhen aw sung tik cu caan kum (20) sung thu kha ka sim ih, ṭhaten a ngai. Nazi pawl parah ka hmuh daan kha a thei duh sawn a bang. Nazi pawl kha ka hua zet tin ka nu kha ka sim.\nPathian na zum maw tin ka nu’n in sut ih kan zate Pathian kan zum zia, zarhtin Biakinn kan feh thu, ka fanu te tla a suak ve te Baptism a nei cih ti thu pawl ka sim. Ka Nu in cu “Ka fa, mi ṭha pakhat na si maw?” tiah in sut lala.\nMi ṭha pakhat si thei ding cu, ka zuam ringring ko ka rak ti. Ka nu in lungkimzet hmel thawn, “Ka fa, ka lo rinsan tuk zo, thla ka rak cam mi a kim zo” tin in ti.\nKa thei thiam lo. A hlan ah in hlon ih, tu lawngah ziangruangah MI THA pakhat na si maw ti a thei duh. Ziangruangah in thlan ter tin ka nu kha ka sut. Ka Nu in “ Ka fa, kei hi na nu ngaingai ka si lo vekin, na pa tla na pa ngaingai a rak si lo”\nKa nu ih a ṭong mi ka thei tikah ka mangbang nasa. Ziangruangah…….? “Sile, ka nu le ka pa ngaingai zo an si?” “Ka fa, nangcu, nu le pa nei lo mi na si. Minung Cells kha copy tuah ih minung a cang mi na si.”\nKa mangbang tuk. Biology ah ka zirh dah mi cu Butlak cloning tuah thei ti asinan minung kha copy tuah thei timi cu ka rak thei dah lo. “Ka fa nang cu Hitler ih cells thawn copy tuah mi na si. Thisa pehtlaihnak lamin kan zoh asile nang hi Hitler pakhat na si ve” in ti.\nA Nu cun, “Ralpi II hlanah, Hitler in amah ih cells kha copy ding a duh. Goettingen University ih Bio professor pa in, butlak ihsin copy tuah thei timi a rak hmu suak. Cui Professor pa cu Hitler in a cells kha copy (Cloning) a tuah ter. A aungmin, hluhsauh lo le thah ding a si. Curuangah cui Professor pa tla cu a zuam ve nasa. Netabikah a hluh suah ih kei hi a zohkhen tu dingah in hril’ tiah a sim.\nHtiler in, ralkap hretkhet kha keimah kilkhawi tu ding ah kan inn kiangah a ret. Ziangmi biaknak hman biak lo ding tiah a ti. Curuangah ka nu in Biakinn in hruai ngam lo mi si.\nAsinan, ka nu leh ka pa cun a thupte in baptism in lak ter. Ka pa sihdan (front line) a feh hlanah ka nu hnen a cah ta mi cu, ‘keimah kha mi ṭha pakhat si ding leh, Hitler ih cang ter duhmi vek cang lo ding kha rak zuam ter aw’ ti a si.\nKan inn hmai-ih um ringring um palik pawl, inn kiltu pawl an um nawn lo tikah ka nu in Nazi pawl ih thlam (kutsung) ihsin luak dingin in thlan ter. Kei kha Hitler ih copy ka si timi a theitu mi hretkhet an um. Curuangah ka nu thawn kan um tlang le, ka hrangah ṭihnung um ruangah in thlan ter mi si. Ka thuhla pawl cu ka nu hnenah an sut ringring theu. Nan zohman in thu fiangfai an thei thei lo. Cui thu le hla a rak thei tu pawl an tar vivo ih an thi thluh thlang. Ziang hmuahhmuah a rem cang thlang ti ka nu in a ṭhencet hnuah hitin in tong ngamnak a si.\nSibawipa in, ‘ka nu ih natnak cu roh zet, nangmah a lo hngak mi si. Atu a lo tong zo, a rei tuk nawn lo ding. Rak hngak ko aw,’ in ti. Cuhnu ah tha a um lo mi aw te thawn “ ka fa, ziang tik hman ah MOSTACHE (Mostache ti a san cu hmurhmul ti a si, an ti duhsan cu Hitler ih hmurhmul lole Hitler ti sawh duhnak hmin sin pakhat a si. Hitler vek in hmurhmul ret hlah) ret hlah aw” in ti. Cumi hnuah ka nu cu nauhniang te bangin a it that. A thosal nawn lo. Ziangtik hmanah a thosal nawn lo.\nKa nu ih ruakvuinak thuhla thaten ka tuahtheh hnuah Gottingen University ih professor pa ka va tong. Thuhla tampi ka sut. Anih tla in Hitler in lo theilo ih a fial thu, cuhnuah keimah ka cang suak dan thu, thuhla a phunphun in sim. Kei tla in leilung pi ka hmuhdan, ka thurauh pawl Hitler thawn a bang aw daan, Hitler ih a tumtahmi, a duhzawng minung pakhat ka rak si lo zia ka sim ve.\nProfessor pa in Hitler ih DNA ka nei lai. Nangmah ih DNA le Hitler DNA kan test ding. Cuhnu lawng ah thuhla fiang kan thei ding tin in ti. Ka duh lo. Test ṭul lo. A result kan thei khal le man a nei lo zia ka sim. Kei cu Hitler ka si lo. Kei cu Kei ka si. Hitler ih thinlung sungah huatnak lawnglawng a um. Ka thinlung sungah cuvek um lo. Kei cu duhdawtnak thawn a khat mi le duhdawtu unau, upa, ṭhian rual tampi a nei mi pa ka si. Leitlun remdaihnak a duhtu, miphun le miphun, biaknak le biaknak karlak ih rualremnak a hawltu kan si. Hitler in ziang tik hmanah cu vek thinlung a nei dah lo. Curungah………\nKei cu kei ka si………. Kei cu kei ka si………….. kei cu kei ka si.\nOne Response to Kei Cu Kei Ka Si – Part II\nPakhatpa June 2, 2010 at 7:50 pm\nSiar a nuamzet ih ka thinlung i kuai nasa, hivek siarding ṭhaṭha a ngantu, a tawlreltu nan zate parah ka lungawi.


PA Hnenih Cakuat - Chinland Today Media\nJune 25, 2012 5:19 am·1 comment\n“PA Hnenih Cakuat” – Mai Ronnie Thiang @ Mai Daidim\nFalam Christian Fellowship, Singapore (FCFS) hohanak thawn “PA” sunlawihnak ih tawlrelmi “Pa hnenih cakuat” ngan zuamawknak ah 1nk Lawmman ngahtu ih cakuat.\nDuhdawtmi ka pa,\nKan cung Pathian kilvennakin na dam ding ka beisei. Kei khal Pathian thatnak zarah damin ka tluang zet a si. Ka pa, hitik hihlan ih ka rak theihfianglomi na duhdawtnakpawl tu-ah ka theifiang ruangro. Curuangah, sam theih lo ka parih na neihmi duhdawtnak hrang lungawi thu sim phahin le na parih ka thiltisualmipawl hrang ngaidam dil phahin na hnenah cakuat ka run ngan a si.\nKa pa, a hmaisabikah ka lung a awi tuk ti ka lo sim duh. “Nu thlum, Pa al” timi tongfim ruangah ‘Pa’ hi cu an mi duhdawt a demdeuhin ruah a rak si theu. Asinan, ‘a al’ tel loin zohman rawl kan ei thei lo. Ka pa, nang cu kan innpi ih ‘banthuam’ vek na si. Nang na um lo cun thli le ruah a tlun can ih a tlu ruairo ding mi fang kan si. Kan nauhakte lai ihsin na insang, nupi fanaurual cu inpi sungah buhlum zetin puanhlum tangah in itter hlenhli nan, nangmah sawn cu na fale mi bang kan si ding ruatin hramlak ah pharkhuh hman umlonak ah riakin, fikfa rawl ah hnatuan khung tinkim na tuan. Kan hrangah sunmang tumpi neiin fimthiamnak zir dingin in rak thlah. Mi ih “Miaa pa!” ti hlawh tiangin ka hrang na rak tuar. Ka lung a awi ti lo hi cu sim ding ka thei lo. “Ka fale in in hun cawmsal hai seh ti ruatin tlawng ka kaiter hai lo. Keimah vek si hlah hai seh ti ruatin ka kaiter sawn,” na rak timi tongfangpawl ka hnathlam ah an cam lai.\nKa pa, Sunday School KG ka rak kai lai, zuamawknak ih pakhatnak lawmman ka rak lak laiah lungawinak mithmai thawn ka kutin i rak hruai ih inn thlen tiang hni hiamhiam phahin i hruai. A hmaikum ka zuamsal ih, lawmman zianghman ka ngah lo. Mitthli hal tiamtiam ih ka din laiah, ka hmaiah na ra to ih na zaang parah in kuaithlu. Cuti’n inn thlen tiang i rak paw. Culaiih, “Ka fa, na thiam lo a si hrimhrim lo. Na thiam tuk lawlaw nan na zuampi mipawl in an lo hleih pang men hokhaw. Thinnau hlah, hmaikum le na hun hleih thluhsal ding,” tiih i rak hnemnak awka in tuisun ni tiang thazang ka laknak a si. Ka pa, thinnau le beidawng ih ka um can ah na hnemnak awkam ka ngai ruahro cuang.\nCun maw ka pa, kum hleili (14) ka kim tiang pai’ awka hro vawi khat hman a tawng dahlotu kei cu, ka pi le ka pu ih in sim theumi, “Hlan dan ihsin theidum ruk cu fifir cazin ah an siar lo, haidum ruk lawng khawtlang tiang an thlen Fheu,” timi sirhsanin kan lo lutei’ theidum ka rak lawh laiah, ziang thusuhnak kam khat hman nei riai loin fungfek thawn i rak thawi kha na mang lai maw? Na ka ti tuk lawmmam ih ‘Ka pa’ ti hmanin lo ko duh loin ni khat pumhlum ka can ka rak hmanmi kha atu ah hi ca sungin na ngaidamnak ka run lo dil. Ka hmailam hrang nun i zirh ti ka rak theih lo ruangah a si. “Arti pum khat rutu cun caw khal a ru leh ding” timi ‘Italy’ thufim ka siar ihsin ziangruangah theidum fir ruangah fanu kum 14 mi ka pai’ thawi ka hlawh ti ka fiangsal. Ka lung a awi tuk maw, ka pa!\nKa pa, nang cu ka nu vekin kan kiangnai umin a cawp le cilhin thu in sim dah lo. Insang hrang tuankhung hmuah tuantu na si vekin in khurhawm lo can a tam. Asinan, in duhdawtnak hi na tuahnak hlirin na langter sawn. Ka pa, nangmah vek ‘Pa’ ka rak neih hi cu leilungtlun ih mivanthabik ka si. Nangmah ruangah tuisun ka dinhmun ka thleng. Ka lungawi tuk ti’n le na parih ka thilti sualmi hrang ngaidam dil phahin hi ca sungin sunlawih-upatnak ka run lo pe a si. Ka pa, ka parih na duhdawtnak cu ka lo sam thei dah lo ding. Bawipai’ malsawm dawngin damcahnak thawn na nunkhua sau hram seh tiin thlaza sawn ka lo camsak. Ka pa, ka hrang na neihmi sunmang tipitlintu ka si thei lo hmanah na mitthli tlatertu fanu si nawn lo dingin ka zuam ding.\nKa pa, ka lungawinak thu cu sim le rel cawk ding rual a si lo. Ca khalin ngan cawk ding a si lo ruangah, in kaihhruaidan, nun in khihhmuhdan ihsin thawk ziangtinkim parah, ‘Ka Lungawi Tuk’ tiin le ‘Ka Pa, Ka Lo Duh Tuk’ tiin ka cangan ka cawl ta hrih ding.\nDam le tluangte’n kan tawnawksal ding hngakhlap phahin…..\nNa duhdawt zetmi le a lo duhdawt zettu na fanu,\nMai Ronnie Thiang\nSingapore — with Ronnie Thiang.\nKap Hlei Mang says:\non June 25, 2012 at 2:45 pm\nA tha tuk, Tu lawngah zoh nak cang ka thiam cu ka tlai tuk in ka thei aw.


Zan ih Lai Teah Khuailhiti Din Piak a Tthat Ning Nai Fiang Cang Maw? - Khuaruah Har News\nZan ih lai paoh ah khuaihliti keu khat lengmang I din piak khi zeitluk in dah a tthat tihmi naifiang ve cang maw? Mi tampi nihcun khuaihliti khi a thlum ruangah ka vawi khat tampi hna in kan ei piak men tawn.\nKala Vai pawl um tuhi cu aw a dong tiang zoh


Lazarus Thawhternak - Chinland Today Media\nFebruary 20, 2012 1:19 am·0 comments\nCule ka lo hruai ringring dingih leilung tlun ih thil ttha in ka lo kimter ding. Ka lo damter dingih ka lo cakter ding.\n– Isaiah 58:11\nBible Siar Ding: Isaiah 58:1-14\nWales ih ka umlai ah, tlang parah thlacam dingin ka kai. Nikhat sung Bawipa hmaika ih caan ka hman tikah mangbangza A huham cahnak in in thuam ih ka thazaang a cakter.\nHih hlan a liamcia kum hnih lai ah, Wales ihsin tlangval pahnih kan inn ah an ra thleng. Anmah cu tlangval note an si nain Pathian duhzettu an si. Kan mission hnattuannak hmun ah an tel ve ih Pathian kutcak ih hnattuanmi pawl an hmu. In simmi cu, “Bawipa in kan umnak Wales ah a lo hruai ih kan Lazarus na kaitho saal asile tla kan mang a bang nawn lo ding,” ti a si. In simfiangmi cu an kawhhran hruaitu pa cu sun ah thir laihnak khur sungah hna a ttuan ih zaan ah thuthangtha a sim. Cuti’n a cau ih TB (tuberculosis) natnak a ngah. Kum li sung rori bawmtu nei lo dinhmun in a um ih rawl hman midang ih barh cop ttul dinhmun a si.\nTlang parih thla ka camlai ah Bawipa in, “Va feh in Lazarus va thoter aw,” in ti. Ka thlacampi mipa hnenah Bawipa hnenih ka theihmi aw cu ka sim. Hmunrawn kan thlen tikah postcard ah “Tuni tlang parih thla ka camlai ah Pathian in feh in Lazarus kaitho dingin i fial,” ti’n ka ngan ih ka kuat. A hmun ka thlen tikah postcard ka kuatmi pa hnenah ka feh. I zoh ih, “Himi hi i kuatmi si maw?” in ti. “Aw” ka ti. Ka zum ding ti’n na ruat maw? Hngeh, laak saal aw” in tiih postcard cu ka hnenah a rak sep.\nA hnen-um pawl a ko ih, “Himi pa hi Lazarus hnenah hei hruai uhla va hmu seh” a ti. Cule ka hnenah, “Lazarus na hmuh vete’n inn ih tlungkir saal dingah na raalring ding. Zianghman in hih hmun ah a lo umter thei lo ding” i ti. A simmi ziangkim hi minunglam thlir daan cun a dik thluh. Cupa cu bawmtu nei lo, a ruh parah a vun in a khuh fangfang. Nunnak ruahsan ding a um lo. Ziangtik a thi ding ti rori hngah cuahco menmi a si.\nMinaa pa hnenah, “Na au thei maw?” Jericho ah mipi an au ih phardawl a min kha na ciing si lo maw? “Pathian in cumi vek nehnak a lo pe thei, na zum asile” ka ti.\nPathian thu cu a pelh dah lo timi thu zir ngahtu cu mi thluasuak an si.\nMinung ruah daan in zianghman thil a ti suak thei lo. Pathian in thu pakhat a sim asile cumi cu na zum a ttul.\nAtak ih Cangmi Laarnak (Vision)\nPakhat Sungah Pathum\nPathian Duhdawtnak Thinlung\nJesuh Huham in A Thlengh\nSiarmi Leng ah Feh


Federal Democracy hrang Lamsial dingin CRPH in thukamnak a nei - Falam Online Media\nKawl ralkap in Myanmar rampi ukhruai thuneihnak a la hnu, NLD palai pawl ih dinsuahmi CRPH (Committee Representing Pyidaungsu Hluttaw) cun ralkap ukhruainak (Military Dictatorship) hnukthlak dingin tlangparmi pawl thawn kutzakai tlangin hna a ṭuan thok tum thu theihternak thukam capi an suah.\nCapi ahcun Myanmar rampi tungding sal dingih kekarnak an nei tum mi pawl tarlang a si ih tlangparmi pawl ih beisei zetmi 2008 Daanhrampi ṭhiatbal ding le Federal Democracy hrang Daanhrampi tuah sal ding khal a tel cih.\nCommittee Representing Pyidaungsu Hluttaw in Facebook cahmai ih official theihternak ca a tarlang mi ah ….\n1. Myanmar rampi le tlangpar mipi cu ralkap ukhruainak hnuai ah kum tamzet kan rak um zo. Ralkap pawl in hriamhrei ralthuam rinsan in kumpi cozah thuneihnak an la mi khal voi tamzet hmuzotu kan si. Ralkap cozah ih haamṭamnak, a diklo zawngin thuneihnak an hmangmi siseh, rampi duhdawtnak neilo ih an cangvaihnak pawl cun leitlunhuap san man lo ram pakhat ah in can.\n2. Ralkap pawl cun duh caan ih rampi thuneihnak la thei dingin 2008 Daanhrampi an tuah. Asilo zawng khalih hman theihmi cuih Daanhrampi ih a hum hai mi lawng duhtawk loin kan mai` nganmi Daanhrampi cu an pahbal ih 2021, February 1 ah kumpi cozah thuneihnak an lak.\n3. Ralkap pawl in mai duhdan ih cangvaihnak an nei mi le tlangpar mi par ih thilsual an tuahmi hmuahhmuah cangsuak tertheitu cu 2008 Daanhrampi hi a si.\n4. Committee Representing Pyidaungsu Hluttaw cun ralkap ukhruainak tawpter thei dingin le Federal Democracy hrang ziin sial dingin a tanglam i tarlang mi tumtahnak kan nei.\n(1) Ralkap ukhruainak tawp terding.\n(2) U Win Myint le Daw Aung San Suu Kyi telin kaihkhih tuar hmuahhmuah luat terding.\n(3) Democracy ngah thei nak ding.\n(4) 2008 Daanhrampi ṭhiatbal in Federal Democracy hrambunmi Daanhrampi tuahsuak ding.\n5. CRPH tumtahmi cangsuak thei dingin tlangparmi pawl thawn kutzakai tlangin hnaṭuan tlang dingin hmalaknak kan nei vivo ding tiah thukamnak kan nei a si” ti`n CRPH cun official in theihternak capi an suah.\n← Hnaṭuan thaapin CDM ih lutzotu Falam penghuap palik 15 an um zo\nPhungki thuam, Kuah-li le Biakpawhnak cet kengtu rinhleh um mipahnih an kai →\nHramlak ih PDF sakhaan an hawl lai ah SAC ralkap pakhat Rul in a cuk that


Mi theih tuk lo mi John Winston Lennon thuanthu tawi | Falam Online Media\nLeitlun rock band hminthang the Beatles dintu, co-lead vocalist le rhythm guitarist John Winston Lennon dam lai seh la tu ni hi kum 80 a kim ni a si.\n9 October 1940 kum, Liverpool ah a piang. Hla sak, hla ngan le guitar tum a peih zet ih kum 16 a si ah the Quarrymen timi band a din thok. Cuih band cu 1960 kum hrawng ah the Beatles timi rock band hminthang ah a rung cang leh.\nPaul McCartney te thawn the Beatles band an din tlang hnu 1964 kum hrawng in US ram ah an lar thok. An nih hi UK ramsung Band um mi tamzet lak ah US ram ih va lar hmaisabik Band an si.\nAn hlawhtling zet nan thu phunphun ruangah John Winston Lennon cun 1969 kum ah the Beatles band a suah san ih a nupi pahnihnak Yoko Ono thawn kopaw in hla an suah tlang.\nJohn Winston Lennon cu The Beatles band le amah atcilhtu, Fort Worth, Texas mi Mark David Chapman in 8 December 1980 kum ah meithal thawn voi 5 a kap ih a dunglam ah cerek 4 in a ngah ruangah a umnak Manhattan apartment tual hmai ah a thi.\nUFO ka hmu\nKum 1974, August ah vanranda ih ka um lai ah UFO ka hmu a ti. Cumicu “Nobody Told Me” timi hlasung ah “There`s a UFO over New York and I ain`t too surprised” ti`n a ngan tel.\nA mit a caw deuh thawm\nA thih hlan hrawng ah a mit a ciangkuang lo ih mitkherh bun lo cun khua a hmu thei lo. Culaifang ah “dyslexic” timi tlasamnak a nei mi khal a thei suak.\nA mah that tu ding cu a hmin khen mi hla album a pek\nA thih ding zing ah a hlathar suah mi “Double Fantasy” album cu a mai hmin khen in Mark David Chapman a pek. Cu pa cun zaan lam ah a inn kot in a bawh ih a dunglam in a kap that.\nZawhte a duh zet\nZawhte a duh zet ih a nauhak lai ihsin a thih tiang zawhte 16 a zuat. The Beatles band an lar lai fang te “Jesus hnak in The Beatles band an lar/ropi sawn” ti`n a fan pawl ih aupi lai tikcu hrawng ah Jesus tiih koh mi zawhte a rak zuat dah.\nTikulh a lei\nThlamuang zet ih cawlhhahdam nak ding ah Ireland ram ih tikulh pakhat cu $2,200 in a lei. Cuih tikulh cu a thih hnu ah a nupi Yoko in $38,859 in a zuar leh ih paisa a ngah mi hmuahhmuah cu Irish ram ih hngakṭah pawl hrang ah a hlu ṭheh.\nNunau thawi hmang\nThin bahlok zet tiih theih lar mi a si ih nunau kut thlak a hmang. Amah rori khal in interview an tuah nak ah a sim ih nunau par ah ka hngal cuang. Kan nu le ka kiangkap ih um nunau tamzet kut ka thlak hai a ti.\nAn phumnak theih cian a si lo\nTuni tiang a ruak vutcaam umnak an thei ciang lo. A thi ih a ruak an ur hnu ah a nupi pahnihnak Yoko Ono in a vutcaam a kol ih a ret nak zo hman a theih ter lo. Thenkhat cun New York Central Park Strawberry lak ah a phum an ti.\n← Mi a bawm hlei ah Covid 19 boruak cem tiang a inn sangtu a lak in a luah ter\nCOVAX tawlrelmi Covid 19 dokhamsii ngah tu ding ram harsa 92 ah Myanmar ram tel ve →


Tawlrelnak Sersuak - Chinland Today Media\nNovember 4, 2012 11:18 pm·0 comments\nBible Siar Ding: Jeremiah 18:1-12\n“Beel tuahtu in tlak in a duhduh a tuah vekin Israelmi nan parah tuah theinak ka nei ve lo maw si?\nTlak cu beel tuahtu kut sungih a um vekin nannih khal ka kut sungah nan um.\nThil-hraw (raw material) pakhat ihsin thil ttha pakhatkhat va tuahsuak thei cu mi thinlung nehzettu tontehnak pakhat a si. Hmun pakhatkhat kha rong neimi sii pakhatkhat kan hnih tikah siseh, ttongfang pawl in thuanthu kan danglamter tikah siseh, tlak in beel pakhatkhat kan sersuak tikah siseh, a netabik kan suahpimi thilri in a hmaisabik ih kan rak hmuh taami thilri kha kan thinlung mitthlam ah a taangta a si.\nPathian in Amah le a minung pawl a simi zumtu kanmah pawl thawn kan pawlkom awknak thuhla ih thutak kan theih fiang theinak dingah beel tuahtu le tlak tahtthimnak thawn a sim. Tlak leilung cu an kom aw ringring lo. A caarzet caan a um thei ih a beekzet caan tla a um thei. Cutikah kan tuah duhmi beel pianhmang (shape) cu kanmai’ duh vekin sersuah theih a si lo. Beel tuahtu in tidai malte maw, asilole tlak leilung malte maw a bet thei, asilole a tuah lo mai thei.\nSersiamtu Pathian, beeltuahtu in Amah ih tumtahmi hrangah tawlrelnak a sersiam ih a duhmi beelkheng (vessels) pawl kha amai’ duh vekin a seemsuah a si. Kan nunnak sung ihsin a duh lomi pawl kha la suak tahrat in a hlonhlo thei ih a dang pawl tla laak in a kom thei. Asinan A minung pawl cu ziangtik hmanah a thlauthla dah lo. Pathian cu Amah sunloih thangtthattu le Amah riantu kan si theinak dingah zumtu a fahniang pawl kan nunnak sungah sersiamnak hna cat baang loin a ttuan ringring a si.\nSersiamtu Cungnungbik Pathian in kan nunnak sungah ziangmi kha ziangruangah a sersiam timi hi kan thei ttheh thei lo men ding. Sihmansehla ziangmi so kan ruahsan ding? Nang le kei cu Beeltuahtu kan si lo.\nBawipa Pathian, ka hrangah a famkimmi beeltuahtu na si ruangah ka lungawi. Na tumtahmi tlinsuahtu dingih sersiammi ka si zia in theihter awla in sersiam duhsannak lo rinsan thei ringring dingin in bawm hram aw.\nBeel tuahtu in ka nunnak sungah ziangmibik so a sersuak? Tuni ah Amah ka rinsan zia teh ziangti’n so ka langter thei pei?


Ca-ik Thupi Pathum - Chinland Today Media\nJune 9, 2016 9:52 am·0 comments\nRam pakhat ih cozah zungpi pakhat uktu bawi in a hnattuan a suahsan ruangah, a aiawh ah uktu bawi thar pakhat an ret. Bawi hlun in bawi thar hnenih hnattuan ding pawl a hlan mi lakah, ca-ik thupi zet pathum khal an tel. Ca-ik pawl cu zaran dinhmun ahcun zoh lo in, buainak sungih a tartahak taktak can lawng ah zoh ding ah a cah ta fawn.\nA hmaisa kum hrek sung cu an zung ih hnattuan pawl a tluang thawkhat. Asinan thla ruk a cem tikah anmah thawn a pehpar mi zung dang pawl le mipi pawl hnen ihsin lungkimlonak pawl, heknak ca pawl a hung thleng ciamco.\nCutikah pawhdawh sungih a ret mi bawi hlun ih ca-ik pathum kha a vun mangsuak ih, ca-ik pakhatnak cu a phorh. A sung ahcun, “Na hlan ih rak ttuantu kha mawhpuh mai aw, thil a feh tluang mai ding,” timi a ngan aw. Curuangah bawi thar cun zung ih hnattuantu hmuahhmuah ko in cakkhai lairelnak a tuah ih, tu ih an ton mi hlawhsamnak pawl hmuahhmuah hi bawi hlun ih depdetnak pawl le santlaihlonak pawl ruangah a si thu, fuh zetzet in a simfiang hai. Cumi a tuah hnu cun an zung ih hnattuan pawl cu an remcang sal vekah a cang.\nAsinan a lehhnu kum khat hrawng a rei tikah, an zung ih hnattuan pawl cu an baibah cuapco lala. Asinan a thin a har lo. Bawi hlun ih pek mi ca-ik pahnihnak cu rinsan zet in a phorh mai. Ca-ik pahnihnak ahcun, “Nan zung kha a cang theitawk in remtthatsalnak tuah aw, thil a feh tluang mai ding,” timi a ngan aw. Bawi thar cun ca sungih fial mi vekin, an zung sungah dinhmun kaisanternak, dinhmun thleng danglamnak, zung ukawk dan remsalnak le thlengawknak dangdang a tuah. Vantthat thlak zet in a lehhnu thla ruk sung cu buainak dang zianghman an tong nawn lo.\nThla ruk a liam tikah a hmaisalam hnakih luarkai sawn harsatnak pawl an tong lala. Asinan bawi thar ih hrangah pawk ding mi ruahsannak hridai pakhat te cu a um lai. Curuangah rinsan zet in pawhdawh sungih ca-ik pathumnak cu a vun phorh. Ca-ik pathumnak ahcun, “Ca-ik dang pathum timtuah mai aw, thil a feh tluang mai ding,” timi a rak ngan aw pan lo maw!\nHminsin: David Vallantte ih “Three Envelopes” leh-her mi a si.


Falam ah leimin ruangah inn 6 tthiat bal | VCTH\nFalam ah leimin ruangah inn 6 tthiat bal\nHome » Thuthang » Chin News » Falam ah leimin ruangah inn 6 tthiat bal\nBy vcth on July 15, 2017.\nFalam, Tlanglo veng thlunta zin Sanyi Ahmat (2) thlen hlan ih inn 6 cu July 13 in a thlanglam leimin in a hnuk ih inn hlum ngam nawn lo in an um. July 15 sun ahcun leikak cu a biasia sinsin ih inn pawl tla thlanglam ah pi 3/4 lai a tla-niam ruangah inn (6) cu innbal tul dinhmun a si.\nInn tthiatmi ttulmi pawl tla cu 1. Pu Tuan Hmung ( UPC), 2. U Sial Hnok (FBC), 3. S/m Iang Cin ( UPC), 4. Pi Tluang Tin Dim (FBC) an siih U Hrang Sel ( GBC) le U Run Ro Thang (FBC) pawl ih inn cu tthait ttil le tullo ding dinhmun zoh hrih a si.\n“Tusun cu Biaknak mino, Khuatlang/veng mino, khuangtlang pawlkom CRCDF pawl, meithat zung hnatuan pawl, red cross, palik le ralkap pawl hnatuan bawmtlang khawm in mipum 450/500 hrawng kan suak khawm thei. CRCDF in hnatuantu pawl hrang inti, first aid pawl timtuah saknak kan nei,” tiah CRCDF sungtuan Salai Tluang Lian Hre in CRCDF Facebook group ah a than.\nSource: Chin Relief-rehabilitation and Community Development Foundation


Voikhatnak Chin National Organization conference ih relcatmi Thuhlapi 5 - Falam Online Media\nVoikhatnak Chin National Organization conference ih relcatmi Thuhlapi 5\nChin National Organization ih voikhatnak conference cu 2022 April 20 ihsin 23 tiang, ni 3 sung tuah a si ih buaibainak umloten an ṭheh suak thei tiah theih a si.\nHeadquarters umnak Chinram, Camp Rihli ah hlunghlai zetin an tuah ih CNO/CNDF dinpitu ramsung ramleng upa tamzet sawm telin, mipum zaten 200 hrawng an si.\nLairelnak ah CNO/CNDF kaihruainak hnuai ih um department dangdang in kumkhat pumhlum cangvaihnak report peknak le sumsaw thuhla report peknak an nei ih, a liamcia kumkhat sung hnaṭuan zomi thlirsaalnak le hmailam kekar danding thuhla pawl khal an rel cih.\nChin National Organization (CNO) ih Constitutions & By-Laws, TOR le Policy pawl zohtlang in nemhngetnak khal nei cih a si ih, thuhlapi an relcat mi pawl cu a hnuailam bangtukin an si.\n1. Dictatorship system a hram ihsin ṭhiatbal dingin le Federal Democracy ngah theinak ding hrangih a ṭulmi Mipi mahtei’ ukawknak cu CNO/CNDF ram sungah a rang thei bikih ṭuansuah theidaan policy le khuakhannak pawl khiahfelnak.\n2. Chinram kilhimnak le Humhimnak hrangah Chin National Defense Force thacak sinsin ding in CJDC ih a telmi peng, hmunram tinih dinmi kilhimnak pawlkom dang pawl thawn kom-aw in hmual a neimi ṭuantlangnak pawl tuah vivo ding.\n3. CNO/CNDF dinhmun in Ṭhalpau Dothlengnak ih a thupi zetmi dinhmun ih telmi CDMers pawl thawn Chinram dinsuahnak ah hnget zetih kutkai aw in ralhraang uknak kumrei dinghnget thei dingih a bawmtu a simi Non-CDMer pawl cu nasa ten mawhphurnak pe ding.\n4. CNO/CNDF ram sungih Tender dilnak le hnatuannak pawl cu kan kham ih hnatuan an um asile CNO/CNDF ih a neihmi daan vekin cawhkuannak le daantatnak nei ding.\n5. Ralhrang uknak le dictatorship zaten cemral dingih dothleng caan sungah ralhraang pawl thawn ṭuantlangtu zovek khal siseh, ziangvek pawlkom khal siseh, ralhraang pawl thawn bangran ih retin mawhphurhnak le daantatnak tuah ding” tipawl cu Chin National Organization voikhatnak conference ah an relcat tiah theih a si.\nChin National Organization (CNO) ih A Voikhatnak Conference Thusuah\nSiarbet : CNO/CNDF Thuken le Dinpimi\n▪Chin National Organization (CNO) cu Chin Miphun huap Ramkhel Pawlkom (Political Organization) a si.\n▪Chin National Defense Force (CNDF) cu CNO tumtahmi pawl ṭuansuaktu, Uknak diklo dothlengtu le Chin miphun kilhimtu Hriamkaibu a si.\n▪CNO/CNDF cu Chin Ram le Chin Miphun hrang lawng si loin Rampi Federal Democracy a ngah tiang a ṭuantu ding a si.\n▪Kan Rampi dothlengnak hrangah NUG le CRPH thawn kutkai-aw in ṭuantlangtu pawlkom a si.\n▪Ramsung Ramhrin Miphun Hriamkaibu, Ethnic Armed Organizations (EAOs) pawl thawn ṭuantlangtu ding a si.\n▪Chin Ramkulh sung um hriamkaibu pawl a simi: CNF, ZRO(E), CDF le PDF pawl thawn Chin Ram le Chin Miphun hrang ah ṭuantlangtu a si.\n▪CNO/CNDF cu Chin Ram le Chin Miphun ṭhatnak ding hrang a ṭuantu, a zalenmi pawlkom a si.\n← Zaan thim hnu ah Khine Thin Kyi ih pasal Ko Khant Naing an kai\nUS ah Chin mino kum 18 mi an kap that →\nMarch 28, 2022 March 28, 2022 Ni Hnem Sung 0\nFalam : November ni 8 ah NLD party in Neh nak a co ding – Pu Ngun Thawng\nNovember 5, 2020 November 5, 2020 Ni Hnem Sung 0\nLungpi Q hmun ih um mipakhat in Covid 19 nat a nei +Tufang Falam dinhmun


Nemten tong aw - Chinland Today Media\nJanuary 26, 2009 4:07 pm·0 comments\n* Mi va sawisel hlah, va mawhthluk hlah, va zuarthlai hramhlah, mi thin natnak a si kha.\n* Thinlung tak rori ih mi va lawm, mi va fak hi thapeknak pakhat a si. Kan ni kan Laimi hin lawmawk tawn hi kan tlaksam deuh lai abang…?\n* Mi pakhat ih thinlung duhzawg va relpi khi ziangtluk a nuam! Mi tampi in kan mai phurzawng le tuizawng lawnglawng mi ngai paihlo ding khawp tiang kan relpi theu hi arak tha lo.\n* Mai thu lawnglawng duh, mi thu sim le rel zianghman ih a siarlotu si a tha lo. Mi an sim rel mi pawl kan phur lo leh kan ngai paihlo mi a va si hman ah kan zawkzet ding le kan nautat ding a si lo. Mi dang ruahnak va ngaisangtu si a tha.\n* Mah leh mah ngaisang aw loin, midang ngaisang sawn bangih tlanleng hi a thupi. Mirang pawl nun khi, cathiam sangsang in anmah aiih niam ordinary an timi pawlih thu relmi pawl khi mitthep lo lawlaw in an zoh kerker khi…mi dang va upat hi a thupi tuk.\n* Mi pakhat in a ruahnak arel tikah, thaten kan rak cohlang ding a mawi, ziangvek ruahnak a va si hman ah, ngaisang emem ih kan rak um ding a tha. A ruahnak kha a sual a va si hman ah “Hei na ruahdaaan asual, “Na ti sual rori” tivek ih mi va ti atha lo.\n* Mi zo khalin, tiaw ter leh uar aw, mi duhaw hi kan duhlo. Curuangah mizo vek kan va biak tikah, nelcia nawn vekin, mithmai soparten kan va biak thawk a tha, tahthiamnak ah mirang pawl ih mizia khi zohthim a tlak nawn in ka thei, ziangah tile, an mithmai a pan thei ringring an mah pawl cun “smiling face” an ti ih hnisiam si te ih mi biak cu kan zir a tha.\n* Leitlun hi fimnak ah a thangso ih mi pakha ih a cangsualnak le a tisual mi kan hmu tikah, frank nawnin na tuahsual tin direct in simlo in, indirect ih kan sim ding a tha, mifim cun ol aiten an theithiam theu ko. Kan fim ih kan ruahawk vekin midang khalin an ruat aw ve.\n*A fial ih fial lo in a dil ih mi thil kan dil tikah lung a awi theu!\n*Faknak aw hi kan duhlo kan ti theu nan, thinlung sungte ahcun a cam theu ko!\n* Mi mualphonak kan rel hlan ah kan mai mualphonak rel lawk sehla, ngai a nuam sawn ding!\nNemten kan biak aw ke…?..Nemten…nemten…ka thin naa tum si…nemten…nemten….\nNemten i sim aw…NEMTEN……\nKhabe-dom Phah in an to ngeungeu\nKhawp khamten na it maw…?


President Obama Ih Thu Republican pawl In el - Chinland Today Media\nPresident Obama Ih Thu Republican pawl In el\nJanuary 29, 2009 5:12 pm·0 comments\nJanuary 29, 2009.\nBy- Khuang Lian Sum\nRussia In Kaliningrad Ah Missile Bun Sallo Ding\nRussia cun America in a thinlung put a thlengsal ruangah Kaliningrad ih Missile bun a tummi cu a cawlhsansal hrihding tiah a puang. Tui kandung November thla ah khan Russia President Dmitry Medvedve cun Kaliningrad ah Missile ziangmawzat bunding in a rak puangzo nan America in a thinlungput a thlengsal ruangah himi hnahi cawlhsansal hrih a si dingtiah Russia ralkap bawi pawlcun an sim. America in Europe ram ah Missile ziangmawzat bun a raktum lawk ruangah Russia khalin kilhim awknak ah tiah a rak timtuah awknak asi. America hin Poland leh Czech Republic ih Missile bun a raktum nakhi\nRam suaksual Iran tivek pawl hnen ihsi kilhim awknak dingah tihman sehla. Russia cun US thilti micu dolet ve ttulih a theih awk ruangah missile hi Kaliningrad ih rakbun a tumnak asi…\nIsrael Vanzam In Gaza Bomb Thlaksal\nRelzo vekin Israel leh Hamas pawlcu nikum December thla 27 ihsin zarhthum sung nasazet ih an do awk ruangah Palestinian pawl minung 1,500 lenglo an thi ih midang 5, 300\nlenglo hriamhma tuarin minung umnak In 4,000 lenglo leh khawsung thil pawimawh ziangmawzat a siat balthluh hnu ah, Egypt leh leitlun ramdang hruaitu Upa pawlih theitawp suahnak in tuithla ni 17 leh 18 ah khan rualrem nak ceasefire cu an tuahih. Asinan tihni sun ahkhan Israel ralkap vanzam in Gaza strip leh Egypt ramri ah Bomb a thlaksal.\nHimi hi Israel ralkap ramri kiltu pawlcu tihni zingah Hamas pawlin an kah ruangah phuba laksal nak asi tiah Israel cozah thu puangtu cun a sim. Israel pawlin Hamas pawlih ralthuam tawlruk nak leihnuai lamzin an bomb sal ruangah Rafah khawpi kiangkap ih mipi pawlcu an tlansuaksal ciamco ih mithi leh hriamhma tuar an um leh umlo cu an simlo. Israel leh Hamas pawlin zarhthum sung an do awkhnu ih tuithla ni 17 leh 18 ih rualrem ank Ceasefire an tuahmi cu thil hngetkhoh lo leh rin umlo mi thil asi ticu tui boruak ihsin a langfiangsal ih ruah asi. Tih ni zingah lamzin sir ih Bomb kanmi a puah ruangah Israel ralkap 1 a thiih ralkap 2 in hriamhma nazet an tuar. Himi thil a thlen veten Israel cun ralkap rual leh Tank, leh Helicopter pawlcu Gaza lamah a kuatsal ciamco ih. Isarel Prime Minister Ehud Olmert cun an ralkap pawl parih thil thleng ruangih Gaza an kahsal nak cu a hram kan thawk fang asi a ti. Buainak tuah hmaisak hi Israel cun a duhdah lo ih, asinan thilttul mi ah cun nasa sinsin ih do aw dingah Israel cu a timtuah aw ringring asi a tibet.Himi ruangah boruak thalo a sosang sinsin pang ding ti phangin US leh Europe hruaitu pawlcu an talbuai sal rero laiih. Tui kan dungih an do awk nak hnakih boruak sia a thlengthar salthei tiah phanzet asi.\nLeitlun Ramlian Leh Ram Ropi Hruaitu pawl Tong Khawm Aw\nLeilung tlun sumpai dinhmun leh tthanso nakding thlir ho nak kumtin tuah theumi World Econamic Forum tawn khawmawk nakcu Switzerland ramih Davos ah tuah rero lai asiih . Hi tawnkhawm awknak ropi zet ahhin leitlun ramlian leh ramropi hruaitu minung 40 leh leitlun sumdawng milian Company hotu ziangmaw zat telin an zaten minung 2,500 hrawng an si.\nHimi Summit ni hmaisa bikah China Prime Minister Wen Jiaba leh Russia Prime Minister Vladimir Putin cu thusim dingah ruat an siih .Hi World Economic Forum hoha tubik, Klaus Schwab cun hi tawnkhawm awknak ih thupi bik dingah leitlun sumpai dinhmun tla niam dundin sal danding leh leitlun thanso nakding ruahtlanghi kanthupi bik asi ding ati ih Leitlun boruak hlumcaktuk khalhi a kilhim dan an reltel dingah zum a si. Hi tawmkhawm awknak ropi zet kumtin tuahmi ah tuikum hi ramhruaitu upa leh mipawimawh an suah tambik tum asi . Dovas hi Switzerland ramih thingtlang khua tlangpar ih um asiih. kumtin in mithil tithei leh milian pawl tawnkhawm awknak hmun nuamleh thianghlim zalen zet asi ih. tuah cun leitlun ih khawmawi leh nuan ih siartel mi a siban vezo.\nUS President Obama Ih Thu Republican pawl In el\nUS President Obama cun mipi pawlin anram sumpai dinhmun tlasia cu tuahtha sal zamrang dingin an hngak hlapzet tiah asim ih. US ram sumpai tlasia tundin salnak dingih a ruahhman mi dollar Billion 852 hrawngcu zamrang theibik ih hmansuah a ttul a tithu a sim. Himi laiah Republican lam roreltu pawlcun thil harsatuk ding leh a takih tuahthei lo dingmi thil asi tiah nasa zetin an el, dodal ih. Obama cun himi ruahhman nakhi Republican lamcun a zatei an pawmpi dingcu a beiseilo ih. Asinan Politics thinlung cu rettha hrih ih rampi hrangih thil pawimawh leh thil ttul cu an ngaihtuah a zumthu a sim.\nHimi thuhi Feb, thalai hrawngah cun an pass fel a zumthu a simih. Republican House Leader, John Boehner cun Obama ih hoha nak ih himi thu an rel hnuah himi ruahman nakcu a taktak ih ti hlawhtlin a tul ati. Himi thuhi Republican pawlin dodal taktak theilo hman haisehla an ti khawtlai thei ding asi. Himi US ram sumpai tla niam tundin salnak ding hnahi Tresury Secretary thar , Timothy Geithner ih hoha nakin tuan asi ding. Obama ih tumtah mi thildangah Electric tha tam sinsin laknak dingah lamzin thar peng 3,000 ihsau tuahbet asi dingih. Cozah Company Building 75% ah Electric tha hmanmal ter asi dingih . mipi in Tax an pekmi kumkhat ah Million 20 ih ti niam asi dingih . mipi vangtlang umnak In Million 2,500,000 ah Electric tha an hman mi tiniam sak an si ding. Himi pawl ih tlun ah thildang ruah hmannak thar kumkhat ah hna thar Million 3 ihsin million 4 karlak hrawng tuahbet thei a beisei thukhal a simbet.\nIndia Ralkap Pawlin Tapung Hotu Abu Hamza Kapthat.\nTih ni sunah India ram Jammu & Kashmir ih Spore ah India ralkap leh Al-Badr Tapung pawl cu nasazet in an kapaw ih himi ah Al Badr, Tapung hotu Abu Hamza cu an kapthat tiah Police pawlin an sim. Hi Tapung pawlleh India ralkap pawl kah awknak hmunhi Kupwara leh Baramullah District ah Tapungpawlhi an tawmkhawm tiah India ralkap pawlin an theithup ih. Police pawlthawn an va siim ih&nb\nVoikhat Ah Naute 8 (Pariat) Hringsuak\nHuman Rights Pawlin Israel Dik Lo Ti\nTapung Hotu Kapthat\nInternet Hmang Tambik Ram\nHamas Pawlih Ralthuam Tuahnak Hmun A Puak (SBT Thuthang)\nObama In Miphun Thleidan Awknak a Ti


Kumkhat Sung Leiba An Pe Lo Ruangah An Innhmai Ah Loudspeaker In Ava Dil – Meifar\nVeitnam, Song Ma khua ih um nunau pakhat ih cangvaih dan hi a mak tuk ruangah tulai ah a lar zet. An vengsung ih um milian innsang pakhat in leiba an nei ih an ngaihsak nawn lo, ava hlam ṭheu nan an pe duh lo ih phuahhlam a phunphun an rak sim.\nCuruangah an kumthar ni February 1, 2022 New Year’s Day ah an inn hmaiah ava feh ih Loudspeaker thawn leiba cu a hlam, a thawmvang a ring tuk ruangah vengsung mipi pawl cu an suak thluh ih an va zoh cece.\nPalik pawlin an va kham lawk nan a tlan duh cuang lo, a leiba hlamnak tei inn cu an kharaw reprep ih leiba cu an pe duh cuang lo. Vengsung mipi pawlin ‘Kumthar ni ih hitin leiba hlamawk cu a ṭha lo si’ an ti rero.


Covid 19 natnak in dam zo nan a side effect tuarlaitu Bryan Cranston ann-ka | Falam Online Media\nLeitlunhuap Covid 19 nat a darh thok in tuini tiangah nat nei mipum 67 million an um zo ih minung 1.54 million mual an liam zo a si.\nCovid 19 nat nei ih thi minung tamsawn cu kum upa lam le damlonak neicia an si. Nat dang neilo hrisel zet nan Covid 19 ruangih thi khal an um nan, cuvekcu an mal zet. Nat nei ih damsal khal 43.1 million lenglo an um.\nCovid 19 nat nei nan damsal mipum 43.1 million an um thuthawn pehpar in miṭhen cun an damsal lohli ko timi ruahnak thawn damlo phang hran lemlo ih khuasa an um.\nCovid 19 natnak ihsin dam zo nan a effect tuarlaitu Breaking Bad star Bryan Cranston cun cuvek ih daithlang zetih um pawl hrang ah Covid 19 effect a tuar mi pawl cu The Ellen DeGeneres Show ah mipi hnen ah simtheinak a nei.\n.@BryanCranston details the lasting side effects of COVID-19. “If someone was brewing coffee and I was to walk into a kitchen, I cannot” smell ithttps://t.co/v8VFVkQOyL pic.twitter.com/BZ6GhFysoZ\nMarch thla hrawng ahkhan Bryan Cranston te nupa cun Covid 19 nat an kai ih zarhkhat sung taksa hluahhlo, Luna, taksa na, tha cem in an um. Covid 19 nat pianhmang a simi thil rim, thil thawtnak khal thei lo in an khawsa.\nCranston cun “March thla thok hrawng ah a si. Tom Hanks te nupa in nat an nei lai hrawng ah khan kan nupa in nat kan nei ve. Asinan celeb dang pawl vekin mipi kan thei ter lo.”\n“Zarhkhat sung kan tuar nasa cuang ih taksa na, tha cem, taksa hluahhlo, mallai khuh khuh in kan um ih caan tawkmawi in tuamhlawm hnu ah ka dam sal”\n“Nat ka kai pek ihsin thil thawtnak le thil rim theilo in ka um. Sii le vai thawn in tuamhlawm zar ah ka damsal nan Covid 19 nat pianhmang a simi thilrim theihlonak cu tuini tiang ka tuar lai” a ti.\nAmah cun “Thil rim theihnak hi zaṭek 75 hrawng ka nei sal in ka thei. Asinan mi pakhat in coka ah coffee suang bang seh la ka vung lut ah a rim zianghman ka thei theilo. Thilrim theilonak hi ziangtiktiang in awh ding ti sim theih a si lo ih kum khua in cu a silo hram ka beisei” a ti.\nTu ah, Covid 19 cu Leitlunhuap in a karhzai sinsin ih a dokhamsii a suak thei a si khalle olai in a hlo hrih lo ding tiah mithiam pawl cun an sim. Bryan Cranston vekin damsalzo nan tuini tiang thilrimtheihnak nei thei hrihlo an pung vivo.\nCuruangah mithiam pawl cun Covid 19 hi ziangah siar lo ih um men lo dingin mipi hnen ah simtheinak an nei ringring ih kan ram kan khua him thei dingin mipakhat cio in ṭuanvo kan nei tiah an au ringring a si.\nIf you’ve lost your sense of taste or smell due to COVID, here’s how long it can last and what you shou eat in the meantime https://t.co/rHRfxuF4UU via @HuffPostLife\n— WNBA-SF (@WNBASFChapter) December 4, 2020\n← December 7 : Falam, Canmari veng ah Kaangmei A Suak\nIndia ram ah Natnak danglam ciikhat a suak ih Mipi Thlaphang in an um →


Ralbawi In A Naupa A That – Meifar\nRalbawi In A Naupa A That\nMay 25, 2021 admin Myanmar 0\nBago peng, Taikgyi khawpi ih um unau hnih cu sulkhat suak an si nan an duhmi a bangaw lo. Upa sawn cu ralkap hotu a si ih a nau cu mipi lam ralkap a si. A nau ih hmin cu Ko Soe Moe Hlaing (kum 55) a si ih nupi nei in fate 3 an nei zo.\nRalkap cozah dodal zettu a si ih miharsa pawl khal a bawm ringring. Ko Soe Moe Hlaing cu ramkhel hminthang pakhat a si ih 88 kum khalah nasa zetin arak cangvai zo, Burma Students’ Democratic Front (ABSDF) ralkap ah arak lut ih thuneihnak latu ralkap pawl a do.\nCumi hnuah nupi fanau nei in Bago khawpi ah an um. Aung San Suu Kyi in Nobel Peace Prize a ngah ṭum khalah Ko Soe Moe Hlaing cu ralkap pawlin an kai. December 10, 1991 ah Suu Kyi dinpinak ah tin lamzawhnak an nei ih ralkap pawlin an kai.\nKum 15 sung thawng an thlak hnu 2016 kum ah Insein thawnginn ihsin a suak. Cutin tuikum 2021 rambuainak ah a tel vivo thotho. A u Lt. Gen. Than Hlaing cu ralbawi pi a si ih February 2, 2021 ah Deputy Minister of Home Affairs le Chief of Police sinak an pe bet.\nThan Hlaing cu ralbawi misual hminthang zet a si ih a kuthnuai ralkap pawl hnenah a ramsung ih daiten lamzawhtu pawl cu meithal in a kapter. A kutsung ah sualnak nei lo mi tampi an thi zo, an unau ih mizia a bangawk lo ruangah an buai ṭheu.\nṬumkhat khal Ko Soe Moe Hlaing in “Ka u thawn ramkhel thuhla ah kan dinnak a bangawk lo ruangah ka u in ka lo that ding’ in ti tin hni phah in a rualpi pawl hnenah a sim. May 22 ah an kai ih May 24 ah a thi tin a nupi hnenah an sim, a ruang cu a innsang pawlin an la zo.\nHringtu an pa cu sibawi hminthang Dr. Sein Hlaing a si, an nulepa in an dampi nawn lo. USA ram ih um hlanlai Myanmar ramkhel Tun Tun in “Nu pakhat ih hringsuahmi ihsin pakhat cu mipi ralkap, pakhat cu uico ralkap a ṭuan. Unau hnih ih thinlung cu a dang veve, ramkhel thuhla ruangah a u in a nau a that ti cu a riahsiat um tuk” tin a facebook cahmai ah a tarlang.


We are one (Falam + Hakha) Timi Concert Tuah Ding - Chinland Today Media\nNovember 30, 2017 4:24 am·0 comments\nFalam ih faizong par\nZuktu: Bingbipar laisak\nChin ramkulh khawpi Falam ah December nikhat hmuahnak hrang sunglawi zetin zaihla thawn tuizan ah We Are One (Falam + Hakha) timi thulu thawn, Falam Townhall ah concert tuah an tum tiin thu kan dong. Hakha lam ih hlasak thiam hrekkhat khal an tel pi ding.\nHi tiih an tuahnak san khal Falam mino pawl in hmunkhat ah sunglawi zetin December hmuahnak an neih theinak ding ruahsannak le Hakha le Falam hi ram dang mi akn silo Chin mi kan si timi lungput kan neih theinak ding khal ah a si tiin Falam hrambun mino hruaitu pakhat cun CT Media hnenah in sim.\nHmun dang ih halsak thiam le awnmawi tumtu pawl sawm loin Falam tual`o pawl lawngte an si ding. Music tumtu ding pawl tla cu, Lead- Aa Bawi, Guitar – C Dik, Bass- Ma Ruat, KB- Obed, Drum- Pate pawl an si ding.\nZohman Ticket 1 ah MMK 2000 le MMK 3000 a si dingih. Tuizan 6:00 ihsin thok ding a si.#\nMusic Academy Tlawng Thuhla ( CUNG’S MUSIC ACADEMY)


Hantu Nan Sempit (2014) - Official HD Trailer\nHantu Nan Sempit Trailer (2014)\n05 June 2014 90 mins\nWatch the official Hantu Nan Sempit 2014 trailer in HD below or find more Hantu Nan Sempit videos on Vidimovie.\nMalaysia 05 June 2014\nAlternative movies trailers for Hantu Nan Sempit\nMore movie trailers, teasers, and clips from Hantu Nan Sempit:\nHantu Nan Sempit TRAILER 2014 [Filem Komedi]\nCerita bermula apabila sebuah bangkai motosikal yang seakan-akan mempunyai 'roh' sendiri datang ke bengkel kepunyaan Ribut ...\nTellygeram - Mengupas Filem - Hantu Nan Sempit 2014\nClick to subscribe to our Youtube Channel Tellygeram mengupas filem Hantu Nan Sempit arahan ...\nHave you watched Hantu Nan Sempit yet? What did you think about it?


Thantlang khawluh gate ih duty tu Mualpho la la | Falam Online Media\nThantlang khawluh gate ih duty tu Mualpho la la\nOctober 18, 2020 October 18, 2020 Ni Hnem Sung\t0 Comments\nZiinkap ih phum lawk mi Mai Sui Hlei Ṭial ruak vui nak thu buai hman fiangfai man hlan ah Thantlang khualuh gate kiltu an mual pho lala.\nOctober 17 zaan nazi 8 hrawng ah Thantlang khualuh gate ihsin khuasung lut tumtu khualtlawng pa cu duty tu pawl in nehnor le awka hro in an biak ciamco.\nKhualtlawng pa cun a hmuh ton mi thu thawn pehpar in Chin World hnen ah ca a kuat ih cakuat sung ahcun “October 17 zaan nazi 8 hrawng ah Thantlang khualuh duty nak hmun kan thleng ih duty pawl cun lamziin in khaam.”\n“Hmuh ṭul ding mi ca poimawh pawl cu vaidip sung ta ka phorh suak ih pek ka tum lai fangah ralkap pakhat in ka zaal in long ih ‘ziang ah saw hitin in pek. Zo ka si ti na thei maw? Ka liang hi zoh hnih aw ziang na cang duh’ ti`n nehnor le awka hro in, in phun` ciamco. A mawi nak in le buai ka peih lo ruangah a ṭong mi hmuahhmuah cu siee, a dik mi si ti`n ka sang let leh sal.\nRamsung mi si nak in hivekih hringhro nehnornak cu ka lung kim thei lo. Curuangah adiklo zawng ih hna an ṭuan mi cu ka dodal ih mipi in an mizia thei ciang thluh dingin himi ca hi in share sawng sak uh ti`n khualtlawngpa cun a ngan a si.\n← Alien ah an ruat ih India mipi thlaphang mangbang in an um\nKachin ram, Mali Kha tipi sungah Vanzam siat mi hmusuak +VIDEO →\nIsrael ram ih Falam Tlawngta pawl Harsa tong\nCHIN le MIZO: Kaupi, Saupi khuaruat thiam uhsi – Pu No Than Kap\nFalam Khuapi karh Project le Thuthang Leng vaak


AA thawn pehzomawnak an nei tiin Tatmadaw in mi pahnih an kaai | Falam Online Media\nRakhine ramkulh, Kyaukphyu, စိုင်ခြုံ khua ih um, mi pahnih cu ralkap pawl in an kai tiah kiahtuartu sungkhat pawl cun a sim.\nMizaan ih thilthleng a siih zinglam nazi 3 hrawng ah kawl ralkap pawl cu စိုင်ခြုံ khawsung ah an lut ih khaw mi pawl cu tlaawnginn ah an ko khawm hnu ah thusutnak an nei tiin hmin phuang duhlotu khawsung mi, mi pakhat in a sim.\nAmah cun, “Kawl ralkap pawl in thu an sut mi lak ihsin ဖြိုးဝင်းအောင် (kum 20) le ထွန်းမြင့်စိုး (kum 32) phone sungah rinhleh ummi kan hmu an tiih an kaai. an phone sungah AA pawl thawn phone an biakawk ṭheu nak kan hmu tiin ralkap pawl nih an kaai” tiah a sim.\nဖြိုးဝင်းအောင် nu in kafa pa cu a nauhak tuk. Hmuhtonmi experience khal zianghman a nei lo. A rualpi pawl thawn phone in an biakawṭheu cu ka thei nan AA pawl thawn pehzomawnak an neilo ruangah thlah hram dingin a dil hai tikhalin a sim bet a si.\nHi thuthawn pehparin RFA media in တပ်မတော်သတင်းမှန်ပြန်ကြားရေး ralbawi Zaw Min Thun biak an tum nan an hlawh tling lo.\nKandung June 26 khal ah Kyaukphyu, Katapee khua mi, mipum 7 pawl cu AA pawl thawn pehtleihawknak an nei a si tiin kawl ralkap pawl in an kaai dah zo a si.\n← Hakha khawthar ah Tualthahnak raapthlak a thleng (+Video)\nYangon ah ruah ceen, Thli hraang in Tii a lik →


Hlon ṭul dingmi Covid 19 Vaccine cu Lamziintluan ah an Dawt ciamco | Falam Online Media\nUS : Vurthlipi lakih tang Oregon health workers pawl cun hlonklakthei dinhmun a simi Covid 19 vaccine dose 6 cu traffic jam nak hmun ih mawṭaw mawng pawl an dawt thluh.\nHihthuthawn pehpar in Josephine County Public Health official cun “Kan staff pawl in Illinois Valley High School ah Covid vaccine tlangzarhnak an nei hnu, an tlunlam ah rinlopin Vurthlipi a hrang ih traffic jam ah an tang.”\n“Hmundang ih dawt bet dingmi vaccine dose 6 an nei lai ih cuih Sii pawl cu traffic jam an tang sungah expire thlang ding an si. Curuangah hlawn lak ding aicun ti`n Covid 19 vaccine dose 6 cu kiangkap naivai ih mawṭaw mawng pawl an dawt thluh a si” tiah Facebook ah an tarlang.\nOregon health workers who got stuck in a snowstorm on their way back from a COVID-19 vaccination event went car to car injecting stranded drivers before several of the doses expired. https://t.co/KWAVz3GvgL\n— KTVU (@KTVU) January 28, 2021\nSiidawt lakih telvetu mipakhat cun “Rinlopin Covid vaccine ka dawt ngah cu vanṭha ka ti aw zet. Vur lakah kan dawtaw ciamco ih hnih vek lamlam a suak” tiah a Instagram ah a tarlang a si.\nPfizer-BioNTech tuahmi Covid 19 vaccine cu company tumzet pawl ih hmanmi Vurkuang special ah minus 70 degrees Celsius (minus 158 Fahrenheit) dai in ret dingmi a si. Vurkuang pangai hlum/dai cin ih ret mi cun ni 5 lawng a daih a si.\n← Inauguration puai ni ih Bernie Sander zuk cun $1.8 million lenglo a lak lut zo\nVanzam Mawng Pilot ṭuan a hlawk nawn lo ti`h Hnaṭuan Bansantu An Tam Vivo →


Australia Nauhak Kum 3 Mi Cu Ramlakah Ni 3 Sung A Hlo, Vangcung Mi In Arak Kilhim – Meifar\nAustralia Nauhak Kum 3 Mi Cu Ramlakah Ni 3 Sung A Hlo, Vangcung Mi In Arak Kilhim\nAustralia tlangram khuate ih um nauhak kum 3 mi Anthony “AJ” Elfalak cu amahten ramlakah ni 3 sung a hlo. A innsang pawlin palik an theihter ih an hawl, helicopter le leihnuai ihsin an hawl ciamco hnu ni 3-nak ah himdamten an hmu.\nHelicopter ihsin an zuk ngah ih a kiangah vangcung mi aum tin hringtu a nu in media hnenah a sim thei. Anthony “AJ” Elfalak hi harhdamnak ṭha lo a si ih a ṭong thei hrih lo, zan 3 sung rori khuadai lakah aum ih rawlei ding khal aum lo nan damcak zetin an hmusal ruangah an mangbang tuk.\nA nu Kelly Elfalak in, “Sakhua mi innsang kan si, Fala Thianghliam Mary le Vancung mi pawlin ka fale pawl an umpi ringring. Vancung mi pawlin an umpi ringring ti ka thei ih ka hmusal ding tin ruahnak ka neicia” a ti.\nAnthony cu palik pawlin an va hruai ih siizung ah an zohdik, a harhdamnak khal a ṭha thluh ih a aipuang tuk an ti. Special Operations Team pawlin an hmuh hlan nazi 1 duh ah hringtu a nu cu biakinn ah thla arak cam rero.\nA nu in, “Thlacamnak ih thil titheinak a si, thla ka cam thluh cu ka hmusal ding ti zumnak ka nei” a ti. A thlacam hnu nazi 1 ah palik pawlin an hmuh thu an sim thei. Siizung ihsin an suak zo ih palik pawlin ziangtin inn ihsin a tlansuak tileh ziangtin ramlak a khuasa ti pawl an zingzoi vivo ding.


1 Samuel 26 | Laicianghlim (The Holy Bible)\n1Ciafangin Ziph te khiah Saul hnenah Kibeah ah kawi ai, “David khiah Jeshimon ralkhat ai Hachilah mualtlang lakah relh i lo im?” ti in rel i. 2Ciafangin Saul khai minung thawngthum thawn Ziph Nelrawn songah David sii tuhin kawi i. 3Saul khai Jeshimon ralkhat ai lampui hiang ai Hachilah mualtlang ah zancaam i. Ikhalselai David khai nelrawn songah um hlen ai, Saul khiah nelrawn songah amah pom tuhin feh khiah hmu i. 4Ciamanin David in cungthauh te khiah hlat le ai Saul hleng peu khiah ling i.\n5Ciamanin David khai tho ai Saul zancaam hmun ah hleng i. Ciafangin David in Saul ithmun le raalkapte khaawngtu Ner fapa Abner khiah hmu i. Ciateng in Saul khiah camp songah mitmu ai a minungte in a hiang cingkim ah um i. 6Ciafangin David in Hit mi Ahimelek le Joab unau Zeruiah fapa Abishai hnenah, “Saul hnenah camp ah feh tuhin aisu in i hlun nga i si?”ti in zawt i. Abishai in, “Kai in nangmah thawn feh ngang.” ti in ti i. 7Ciamanin David le Abishai khai Saul mite hnen ah zanlai in hleng i. Saul tu camp songah mitmu in it ai a fei pui khai a lu lamah laipua ah sun i. Abner le a minungte khai a hiang cingkim ah it tlang i. 8Ciafangin Abishai in David hnenah, “Pathian in tunnia ah na raal khiah na kut ah na ap zo i. Ciamanin ninghio niu in amah khiah fei pui thawn vel khat lek laipua ah sun lio ngang. A vel nihhnak tian sun kul tuh lo ing.” ti in ti i. 9Ciafangin in David in Abishai hnenah, “Amah khiah rek mah. Ziangmanti fangin Bawipa in rilhnak rek tu khiah mawhhluk lo in aisu um tuh i?” ti in ti i. 10Ciahlai ah David in Abishai hnen ah, “Bawipa nung song hmuah in, Bawipa in amah khiah seu tuh i. A thi nia khiah hleng tuh i lai. Raaltawng hmunah feh ngaikhaw ciata ah rall thai zel i. 11Bawipa ai rilhnak pa khiah i kut in rek tuh khiah Bawipa in i siang ma seh. Ikhalselai a lu vumai fei pui le ti tomlet khiah lang tulai feh nga sing.” ti in ti i. 12Ciamanin Saul lu vumah fei pui le ti tomlet khiah lang sah ai anite khai tlan i. Cia khiah aisu in khai hmu lo ai ling khai ling lo i. Cen amahte khiah phawk khai phawk lo i. Ziangmanti fangin amahte khiah a veksenin mitmu ai Bawipa in amahte khiah mitmu sung ruai berh i.\n13Ciafangin David khai a khatlam ah feh ai amahte thawn a hla thah ngai mual vumah ding ai, 14David in Saul mite le Ner fapa Abner khiah ko ai, “I awi tuh lo i sim, Abner?”ti in ti i. Ciafangin Abner in sawn ai, “Kumpibawipa ko tu aisu i si?” ti in ti i. 15Ciamanin David in Abner hnenah, “Pasal pui i lo i sim? Israel ah nang bang aisu um i? Cia ilekhaw zaimanin na bawipa kumpibawi khiah kil lo i si? Ziangmanti fangin mite pakhat khiah na bawipa kumpibawi rek tuhin kawi i. 16Na bawnhnak khiah pha lo i. Bawipa nung song hmuah in nangmah khiah na thi tlak i. Ziangmanti fangin Bawipa rilhnak pa na bawipa kil lo i si. Cen tunin kumpibawipa fei pui le a lu ai ti tomlet khiah a konah i?” ti in ti i.\n17Ciafangin Saul in David aw khiah ling fangin, “He khiah na aw i aw im, i fapa David?” ti in ti i. Ciafangin David in, “I aw i, i bawipa, aw Kumpibawipa.” ti in sawn i. 18Ciafangin David in, “Zaimanin i bawipa in hetih bangin i hnawh i pa? Ziang bawn i pa ing? I kut ah zai a pha lo um i?” 19 Ziangmanin tunin ninghio in i bawipa in na hnenum relhnak thu i ngai sah tu. Bawipa in kaimah lakah na raw ruai i lekhaw, Amah in a hlu i saang sah tu seh. Ikhalselai minungte manin ilekhaw, cia paa khiah Bawipa hmaiah awrsia camhnak tuar tu seh. Ziangmanti fangin amahte in, ‘Tlan tulai pathian dang bia tu.’ ti in i ti ai, Bawipa ro songah tunnia ah um thill lo ing. 20Ciamanin i thi khiah Bawipa hmai ah laipua ah luang ruai mah. Ziangmanti fangin Israel kumpibawi in uihik sii tuhin kawi ai, mual vumah seklah zul bangin kawi i.” ti in sawn i.\n21Ciafangin Saul in, “I sual te i. I fapa David, let leh tu. Na ur ruai tuh lo ing. Ziangmanti fangin tunnia ah i nunhnak khiah a thupui ngai i. A ngaingai in kaimah khiah mivoi bangin nung ai khelh rauh ing.” ti in sawn i. 22Ciafangin David in, “Heta ah na fei pui um i. Tlangvalte pakhat khiah kawi tu selai, lang tu seh. Bawipa in aisu khai amahte dikcanghnak le amahte rinsan tlak bangin tham tu seh. Ziangmanti fangin tunnia ah Bawipa in nangmah khiah i kut songah i ap napui i. Ikhalselai Bawipa rilhnak paa rek tuhin i kut khiah daang tuh lo ing. 24Na nunhnak khiah i mithmai ah a man nai bik bangin, i nunhnak khai Bawipa mithmai ah a man nai bik lo i tu selai, rrimsu hmuahhmuah songin lo i luat ruai tu seh.” ti in ti i. 25Ciafangin Saul in David hnenah, “I fapa David, hmui na fu tu seh! Nangmah in thil lian ngaingai khiah bawn tuhai bawn ben tuh i si.” ti in ti i. Ciamanin David khai amah hlanlam feh ai Saul khai a inn ah tlung i.